PM’s reply to discussion on motion of thanks in Rajya Sabha – Atul's BLOG\nPM’s reply to discussion on motion of thanks in Rajya Sabha\n(03-March, 2015 20:56 IST )\nText of PM’s reply to the debate on Motion of thanks to President’s Address in Rajya Sabha (Preliminary Transcript)\nआदरणीय राष्‍ट्रपति जी के उद्बोधन पर, धन्‍यवाद प्रस्‍ताव पर यहाँ विस्‍तार से चर्चा हुई है। मैं भी आदरणीय राष्‍ट्रपति जी के अभिभाषण पर धन्‍यवाद प्रकट करने के लिए उपस्थित हुआ हूं और इस सदन को भी प्रार्थना करने के लिए उपस्थित हुआ हूं, कि हम सब सर्वसम्‍मति से आदरणीय राष्‍ट्रपति जी के अभिभाषण को इस धन्‍यवाद प्रस्‍ताव को पारित करें।\nचर्चा में सभी आदरणीय सदस्‍यों ने विस्‍तार से मार्गदर्शन किया है। मैं सबका आभारी हूं। एक बात सही है कि यह सदन Council of States है। हम में से कई सदस्‍य ऐसे होंगे, जब इस राज्‍य का प्रतिनिधित्‍व किया होगा, तब उस राज्‍य की जनता का mood एक होगा और आज उस राज्‍य की जनता का mood दूसरा है। वहां राजनीतिक परिस्थितियां बदल चुकी हैं। जनता ने निर्णय बदले हैं। और उस अर्थ में Council of States के हिसाब से उन राज्‍य की जो भावनाएं हैं, वहां की जो सरकार है उसकी भावनाएं हैं जो कि वहां की जनता ने चुनकर बिठाई हैं, उसका प्रतिनिधित्‍व यहां होना बहुत आवश्‍यक भी है, स्‍वाभाविक भी है। हम किस दल के प्रतिनिधि है, उससे ज्‍यादा हम जिस राज्‍य का प्रतिनिधित्‍व करते हैं, उस राज्‍य में आज व्‍यवस्‍था जो है, उसका प्रतिनिधित्‍व उतनी ही हमारी जिम्‍मेवारी बनती है। और उस अर्थ में यह सदन जनमत का भी आदर करेगा। यह सदन, जनता ने जो अपनी आशाओं-अपेक्षाओं को लेकर के देश को सरकार दी है, उस सरकार का उसके निर्णयों का आलोचना-विवेचना के साथ भी देश को आगे बढ़ाने के लिए साथ सहयोग करना और साथ सहयोग लेना यह हम सबकी मिली-जुली जिम्‍मेवारी है। और मुझे विश्‍वास है कि उस मिली-जुली जिम्‍मेवारी निभाने में हम पीछे नहीं हटेंगे।\nदूसरा, लोकतंत्र में न धमकियां किसी की चली हैं, न चल सकती हैं। मुझे 14 साल तक गुजरात में हर दिन जेल भेजने की चिट्ठियां आई करती थी, मैं खड़ा हूं आज आपके सामने। क्‍या खेल होते थे, मुझे मालूम हैं, वो मैं कहना नहीं चाहता। इतिहास के पन्‍नों पर यह चीजें आकर रहने वाली है। और इसलिए ध‍मकियों का चरित्र किसका है, भाषा किसकी है, यह सब जानते हैं। लोकतंत्र में, आपातकाल में क्‍या-क्‍या ज़ुल्म नहीं हुए थे? इससे बड़ी धमकियां क्‍या होती है, लेकिन यह देश झुका नहीं था। और इसलिए जो बातें कही नहीं गई हैं, कृपा करके ऐसी बातों को किसी के मुंह में न डाला जाए, न डाला जाए। कानून के तरीके से ही देश चलना चाहिए, कानून के दायरे में चलना चाहिए।\nऔर इसलिए यहां पर यह भी बात होती है कि कुछ नया नहीं है, योजनाएं पुरानी हैं। सवाल मैंने उस सदन में भी कहा था, मैंने इस सदन में भी मुझे दोहरना पड़ रहा है, योजनाएं नई है, पुरानी है यह विवाद हमें दूर तक ले जाएगा। मुद्दा, समस्‍याएं पुरानी हैं। चिंता समस्‍याओं की है। समस्‍याओं के समाधान के रास्‍ते खोजने की है। और हम इस बात के विचार वाले नहीं हैं कि हम यहां बैठे हैं, इसलिए ईश्‍वर ने सारा ज्ञान हमको दिया है, यह सोच हमारी नहीं है। हम में भी पचासों कमियां हैं। लेकिन हम मिल-बैठकर कमियों को पूरा कर सकते हैं। और लोकतंत्र की यही तो ताकत है। कोई पूर्ण होने का दावा नहीं कर सकता। सब मिलकर के पूर्ण होने की संभावना दिखती हैं। और फिर शायद ईश्‍वर की इच्‍छा न हो, तो कुछ कम भी रह जा सकता है और इसलिए यह सोच हमारी नहीं है।\nइस सदन ने यह कभी नहीं सुना होगा, और मैं शायद सच निकलूंगा कि इस सदन ने कभी यह नहीं सुना होगा, कि Treasury Bank पर बैठ करके, जो आज वहां बैठे हैं, उन्‍होंने कभी यह कहा हो कि इस देश को आगे बढ़ाने में किसी औरों का भी योगदान था। जो आजादी के आंदोलन की credit किसी को देने को तैयार नहीं हैं, वो विकास की यात्रा में औरों की भागीदारी को कैसे स्‍वीकार करेंगे? लेकिन मैं हूं, जिसने… मैंने लालकिले पर से कहा था कि देश आगे ले जाने में अब तक की सभी सरकारों का योगदान है, अब तक के सभी प्रधानमंत्रियों का योगदान है, सभी राज्‍य सरकारों का योगदान है। इसी सदन में मेरे पिछले भाषण को देख लीजिए, इन्‍हीं शब्‍दों को मैंने जिम्‍मेवारी और गर्व के साथ कहा हुआ है। हम यह नहीं मानते हैं और हम तो यह भी सोच नहीं रखते हैं कि देश का जन्‍म 15 अगस्‍त, 1947 को हुआ था। यह हमारी सोच नहीं है। यह देश सदियों से सहस्त्रों वर्षों से बना हुआ है। ऋषियों ने, मुनियों ने, आचार्यों ने, भगवंतों ने, शिक्षकों ने, मजदूरों ने, किसानों ने, खेत और खलिहानों में पसीना बहाने वाले लोगों ने, यह देश बनाया है, सरकारों ने देश नहीं बनाया है। हम तो आते हैं, व्‍यवस्‍थाओं को चलाते हैं और फिर चले जाते हैं।\nऔर इसलिए कृपा करके हम जो है ही नहीं, या जो आपके भीतर पड़ी हुई चीजें हैं, जिसको आपने जीया ऐसे ही है, कम-से-कम आप जिस नजरिये से जिये हो, उस नजरिये से हमें जीने के लिए मजबूर मत करो। और न ही आप हमें उस प्रकार के आभूषणों से नवाजित करने की कोशिश करें। आपने कहा योजनाओं का नजारा सुनाता हूं। मैं बहुत लम्‍बा जा सकता हूं, 84-86 तक जा सकता हूं, लेकिन मैं उतना समय नहीं लूंगा।\nजब NDA सरकार थी, तब एक योजना थी “Multipurpose National Identity Card Project”. आप आए, वो बन गई “आधार, UIDAI” – वही योजना नया रंग-रूप।\n“संपूर्ण ग्रामीण रोजगार योजना” वाजपेयी जी के समय थी। “Mahatma Gandhi National Rural Employment Guarantee Act” आपके समय आई।\nअटल जी के समय योजना थी “Freedom of Information Act”, आप लाए “Right to Information Act”.\nअटल जी के समय था “अंतोदय अन्‍न योजना”, आप लाए “National Food Security Act”.\nअटल जी के समय था, “सर्वशिक्षा अभियान”, post 86th Constitutional Amendment. आप लाये “Right of Children to Free and Compulsory Education Act”.\nअटल जी के समय था “स्वर्णिम जयंती ग्राम स्वराज योजना” आप लाये “National Rural Livelihoods Mission”. अटल जी के समय था “Total Sanitation Campaign”, आप लाये “निर्मल भारत अभियान”।\nअटल जी समय था “Insurance Regulatory and Development Authority” आप लाये “Pension Fund Regulatory and Development Authority Act”.\nआदरणीय सभापति जी, यहां पर कुछ राजनीतिक बातें भी हुई हैं। ये भी कहा गया “ये कौन है, वो कौन है, कितने है”, काफी कुछ कहा गया। मैं ज़रा सदन का ध्यान इस बात की ओर आकर्शित आकर्षित करना चाहता हूं। हमें भी राजनीतिक जीवन में perception के आधार पर निर्णय करने पर कैसी गड़बड़े होती हैं, वो आप जानते हैं कि आप कहां से कहां पहुंच गए हैं। औऱ इसलिए सच्चाई के धरातल को राजनीतिक जीवन में समझना बहुत आवश्यक होता है। हमारे लिए भी आवश्यक होता है, आपके लिए भी आवश्यक होता है। सिर्फ perception के आधार पर नहीं चल सकते। मैं अभी वेंकैया जी का भाषण सुन रहा था। वो कह रहे थे कि सबसे ज्यादा किसान हमारे हैं, सबसे ज्यादा दलित हमारे हैं, वगैरह-वगैरह वो बता रहे थे।\nआप देखिए, आज लद्दाख को बीजेपी represent करती है, तो कन्याकुमारी को भी बीजेपी represent करती है। कच्छ को अगर बीजेपी represent करती है, तो अरुणाचल प्रदेश भी बीजेपी represent करती है। और इसलिए आप कच्छ से लेकर कन्याकुमारी तक जाइए। कभी आप सोचते थे कि ये तो Hindi Belt के लोग हैं। आप देखते हैं कि हम South में भी सरकार बनाने में कभी सफल रहे हैं। ये भी जानते हैं कि कभी-कभी ये भी हम पर आरोप लगाया जाता है कि उच्च वर्ण के लोग ही इस पार्टी में हैं। मुझे देखने के बाद अब शायद अपना विचार बदलना पड़ा होगा।\nजहां पर ज्यादा आदिवासी जनसंख्या है, ऐसे जो कुछ राज्य हैं। उसमें से महाराष्ट्र हो, मध्य प्रदेश हो, छत्तीसगढ़ हो, झारखंड हो, राजस्थान हो, गुजरात हो, जहाँ maximum आदिवासी राज्य है, उनमें से ये राज्य हैं। और वहां पर आदिवासी समाज ने भारतीय जनता पार्टी को सत्ता दी है। आपको ये भी मालूम है कि गोवा – जहां निर्णायक वोट ईसाई समाज के हैं – वहां भारतीय जनता पार्टी पूर्ण बहुमत से राज कर रही है। नागालैंड – जहां पर अधिकतम वोट ईसाई समाज के हैं – वहां भारतीय जनता पार्टी सरकार में है। जम्मू-कश्मीर जहां पर मुस्लिम वोट निर्णायक है, वहां आज हम सत्ता में भागीदार हैं। पंजाब, जहां सिख समाज निर्णायक है, वहां हम कई वर्षों से सत्ता में हैं।\nये सारे क्षेत्र वो हैं, और इसलिए हम भी कभी धरातल पर रहकर सोचें कि भारतीय जनता पार्टी की व्याप्त पहुंच, उसका क्षेत्र विकास कहां-कहां हुआ है, और इसलिए जिस perception को लेकर के आप बातें करते रहते हैं, वो बहुत पुरानी बातें हैं। कभी-कभार ये कहने को बड़ा सरल होता है। पुराने जमाने में हमारे सीताराम जी के जो पूर्वज थे, वो यही बताते थे लोगों को कि देखो वो गाड़ी चल रही है न, उसमें पेट्रोल नहीं जल रहा है, तुम्हारा खून जल रहा है। ये dialogue सुने हैं हम लोगों ने, बहुत सालों से सुने हैं। और उन्हीं dialogue पर आज भी हम चले? वक्त बदल चुका है, वक्त बदल चुका है। और इसलिए मैं जरा पूछना चाहता हूं।\nश्री शरद यादव का प्रश्न\nप्रधानमंत्री श्री नरेंद्र मोदी: शरद जी ने मेरे दिल की बात बता दी है। और मैं उनका आभारी हूं। और कभी आपको मौका पड़े तो मेरी एक किताब है “सामाजिक समरसता” उसको आप जरूर पढि़ए। आपके जो भाव हैं उनकी विस्तार से मैंने व्याख्या की है, आपको आनंद होगा। वो आनंद आपका होगा, ऐसा नहीं कह रहा हूं। जो शरद जी ने बात कही है, जिसको मैं स्वीकार करता हूं – ये स्वच्छता अभियान, क्या ये Corporate के लिए कार्यक्रम है क्या? अमीरों के लिए हैं क्या? Quality of life के लिए हमारा हिंदूस्तान का गरीब तरस रहा है, झुग्गी-झोंपड़ी में रहने वाला तरस रहा है। क्या हम स्वच्छता नहीं दे सकते हैं? और उस अभियान को जब मैं चलाता हूं तो मैं उस गरीब की आवाज सुनता हूं। माता और बहनों के सम्मान की बात करता हूं।\nजन-धन योजना: इस देश के गरीब के Bank में accounts खुले। क्या ये Corporate का कार्यक्रम है क्या? जन-धन योजना, ये गरीबों के बैंक के खाते खुले हैं। ये न अमीरों का कार्यक्रम हैं, और न Corporate World का कार्यक्रम है। स्कूल में Toilet, ये कौन से स्कूल हैं? जहां गरीब के बच्चे जाते हैं। सरकारी स्कूल जहां गरीब के बच्चे जाते हैं, झुग्गी-झोंपड़ी में रहने वाले बच्चे जाते हैं, ड्राइवर का बेटा जाता है, जिसको अब aspiration है कि बच्चों को पढ़ाना है। Toilet नहीं है, Toilet की मैं बात कर रहा हूं। उसके लिए मैं लगा हुआ हूं। क्या ये ये अमीरों, Corporate World का कार्यक्रम है क्या? मैं Soil Health Card की बात कर रहा हूं, किस किसान के लिए? गरीब किसान के पास कम जमीन है। Per Drop, More Crop की बात कर रहा हूं, क्यों? वो छोटा किसान है, जमीन कम है। उसकी उपज ज्यादा कैसे पैदा हो? उसके लिए मशक्कत कर रहा हूं। क्या ये Corporate World का कार्यक्रम है क्या? क्या है अमीरों के खजाने में जाने वाला काम है क्या?\nहम Coal Auction करते हैं। Coal Auction से पैसा आता है, हिंदुस्तान का पूर्वी बैल्ट, जिसके पास इतनी प्राकृतिक संपदा है। बिहार हो, झारखंड हो, पश्चिम बंगाल हो, असम हो, पूर्वांचल हो – इतनी प्राकृतिक संपदा, उड़ीसा – इतनी प्राकृति संपदा के बावजूद भी गरीबी उनका पीछा नहीं छोड़ रही है। क्या उन राज्यों को गरीबी से बाहर लाना है कि नहीं लाना है? क्या हिंदुस्तान के पश्चिमी छोर का ही विकास होता रहेगा? मेरे मन में दर्द है कि जब तक हिंदुस्तान का संतुलित विकास नहीं करेंगे देश आगे नहीं बढ़ेगा।\nऔर इसलिए Coal Auction से जो पैसा जाएगा तो इन्‍हीं राज्‍यों के पास जाएगा क्‍योंकि coal उनके पास है, और गरीबी के खिलाफ लड़ाई लड़ने के लिए, राज्‍यों को आगे बढ़ाने के लिए उनको एक बहुत बड़ी ताकत मिलेगी, क्‍या ये अमीरों के लिए हो रहा है क्‍या? ये क्‍या Corporate World के लिए हो रहा है क्‍या?\nगंगा सफाई: इस देश की चालीस प्रतिशत जनसंख्‍या direct और indirect रूप से गंगा के साथ जुड़ी हुई है आर्थिक दृष्टि से। गंगा सफाई किसी के लिए श्रद्धा का विषय हो सकता है। गंगा सफाई किसी के लिए environment का विषय हो सकता है, लेकिन गंगा सफाई एक बहुत बड़ा economic programme भी है। एक आर्थिक चेतना जगाने वाली ताकत रखता है। यह वहां के गरीब से गरीब लोगों के आर्थिक जीवन में बदलाव लाने का एक बहुत बड़ा साधन बन सकता है। ये सरकार आखिरी छोर पर बैठे हुए दरिद्र नारायण की सेवा करने के लिए अपने संकल्‍प को लेकर के चल रही है।\nSkill India: आनंद जी बता रहे थे, मैं बताना नहीं चाहता हूं, कि कितनी कमेटियां बने, कितने mission बने, कितने लोग आए और कितने लोग गए, मैं उसकी चर्चा नहीं करना चाहता हूं, लेकिन सारी दुनिया समृद्ध से समृद्ध देश भी एक विषय पर focus करके काम कर रहा है – Skill Development. हम सब की जिम्‍मेवारी है कि हम अच्‍छे ढंग से, हमारे पास Demographic Dividend है। अगर Demographic Dividend है, उसके पास भुजाएं हैं, तो उसके हाथ में हुनर भी चाहिए। सिर्फ भुजाओं से बात बनने वाली नहीं है, भुजाओं में हुनर भी चाहिए। अगर हुनर होगा तो मैं समझता हूं कि इस देश को नई ऊंचाईयों में ले जाने में हमारे देश का एक नौजवान एक बहुत बड़ी ताकत बनकर के उभरेगा। और इसलिए Skill Development हिंदुस्‍तान के सामान्‍य से सामान्‍य गरीब, जो पांचवी कक्षा पढ़ा छोड़ दिया, तीसरी कक्षा पढ़ा छोड़ दिया, उन बच्‍चों के लिए ये एक focus करने वाला कार्यक्रम है, उसको लेकर हम चल रहे हैं।\nHousing for All: ये कौन लोग है जिसके पास घर नहीं है? ये Corporates है क्‍या? ये गरीब लोग हैं। गरीब को घर देने की कोशिश है, तीन करोड़ घर गांव में बनाने हैं, दो करोड़ घर शहर में बनाने हैं और 2022, भारत की आजादी का अमृत महोत्‍सव। हम इस सपने को आगे बढ़ने के लिए बढ़ सकते हैं, नहीं बढ़ सकते? और इसमें कोई राजकीय एजेंडा नहीं हो सकता है जी, जहां पर कांग्रेस rule की सरकारें होगी, हम उनको भी कहेंगे लिजिए, आइये, मिलिए, हम गरीबों को घर दें। यह इस सरकार, उस सरकार का कार्यक्रम नहीं है, ये देश के गरीबों का कार्यक्रम है। और इसलिए हम उस चीजों को लेकर चल रहे हैं।\nमैं मानता हूं कि हम गरीबों को लेकर जिन बातों को कर रहे हैं, उसको आगे बढ़ाने में आपका पूरा सहयोग रहेगा। आप देखते हैं, बड़े बुद्धिमान लोग तो अलग-अलग analysis करते है, लेकिन इस पूरे बजट में 42% devolution राज्‍यों को जाना हमारे हिन्‍दुस्‍तान की economy को अलग तरीके से देखने के लिए, अब हमें भी सोचना होगा। अब हम देश के विकास की बात करेंगे तो राज्‍य की संपदा और राष्‍ट्र की संपदा – इसे मिलाकर के हमको योजनाओं को एक परिपेक्ष्‍य में देखने का समय आ चुका है। और इतना बता devolution. और आप तो राज्‍यों के प्रतिनिधित्‍व है। यह Council of States है। इतना बड़ा devolution हुआ है। जो पैसे infrastructure में जाएं, विकास में लगें, आप देखिए वहां कि economy generate होना शुरू हो जाएगा। और मैं आग्रह करूंगा आप माननीय राज्‍य सदस्‍यों को represent करते हैं। इतनी बड़ी amount जब राज्‍यों के पास गई है तो उस amount का उपयोग सच्‍चे अर्थ में विकास में हो। अगर सच्‍चे अर्थ में विकास में होगा, तो राज्‍य बहुत तेजी से कठिनाइयों से बाहर आएगा, और उस दिशा में हम सबका ध्‍यान होना चाहिए, मेरा आग्रह रहेगा।\nइस बजट के अंदर एक ‘MUDRA योजना’ की बात कही गई है, Micro Units Development and Refinancing Agency. हम देखते हैं कि हमारे देश में सचमुच में देश की economy कौन चलाता है? इस पर अध्‍ययन नहीं हुआ है। इस देश के जो सामान्‍य लोग हैं, वे रोजगार भी देतें हैं, स्‍व-रोजगार भी करते हैं और देश की economy को भी चलाते हैं। ऑटो रिक्‍शा repair करने वाला होगा, ऑटो रिक्‍शा चलाने वाला अलग है, ऑटो रिक्‍शा रखने वाला होगा, scooter repairing करने वाला होगा, साइकिल repairing करने वाला, जूता polish करने वाला होगा, फल बेचने वाला होगा, bread बेचने वाला होगा – सामान्‍य व्‍यक्ति – इस देश में गरीब साढ़े पांच करोड़ से ज्‍यादा ऐसी इकाईयां हैं जो 11-12 करोड़ लोगों को रोजगार देती हैं। ये कम amount नहीं है! उनकी क्षमता हैं एक को रोजी देते हैं या दो को रोजी देते हैं, रोजगार देने की उनकी क्षमता है। लेकिन ये sector ऐसा है कि उसको अगर पैसा चाहिए तो कोई व्‍यवस्‍था नहीं है, जहां से उसको पैसा मिले।\n120% ब्‍याज से वो साहूकार के घर जाता है, पैसे वापस लेता है। और आधी जिंदगी उसकी ब्‍याज देने में चली जाती है। पहली बार यह सरकार इस योजना को लेकर के आई है MUDRA की, जिसके तहत इसी वर्ग को धन मिलेगा, उसकी Institutional Arrangement होगी और उसके कारण वो अपने आर्थिक विकास को आगे बढ़ाएगा। और मैं मानता हूं देश को आर्थिक प्रगति पर ले जाने वाली जितने और पहलू है, ये बराबरी के साथ खड़ा रहेगा और देश को नई ऊंचाइयों पर ले जाएगा, एक ऐसा नया क्षेत्र है जिस पर हमने focus किया है और मुझे विश्‍वास है कि एक नई ऊंचाईयों पर ले जाने में वो फायदा करेगा।\nये लोग कौन है? करीब 54% लोग ग्रामीण क्षेत्रों में यह व्‍यवसाय करते हैं, छोटा-मोटा अपना कारोबार चलाते हैं। 46% शहरों में हैं। और इसमें ये जो काम करने वाले लोग हैं उसमें 60%, more than 60% या तो वो Scheduled Caste के हैं, या Scheduled Tribes के हैं, या OBC के हैं। यानी इस समाज का इतना पिछड़ा वर्ग है जिसकी ओर हम अगर ध्‍यान देंगे, मैं समझता हूं कि वह बहुत बड़ी मात्रा में अपना काम उसको आगे बढ़ा सकता है। हम इसको रोजगार देने की दिशा में प्रयास कर रहे हैं। अब तक इनको जो Institutional Finance होता था…\nसुश्री मायावती का प्रश्न\nप्रधानमंत्री श्री नरेंद्र मोदी: आदरणीय सभापति जी, यह वरिष्‍ठ सज्‍जनों का सदन है। यहाँ अनुभवी लोग हैं, तपस्‍वी लोग हैं, देश को बहुत कुछ दिया है, ऐसे लोग हैं। मैं बहुत नया हूं, आप हमारी रक्षा कीजिए जी।\nआदरणीय सभापति जी, 125 करोड़ लोगों में से 29 करोड़ लोग ऐसे हैं, जिनके पास Life Insurance है। और केवल 19 करोड़ लोग ऐसे हैं, जिनके पास Accidental Death Cover Insurance का है। केवल छह करोड़ लोग ऐसे हैं, जिनके पास Organized Pension Scheme का cover है। इसके अलावा, BPL category में, तीन करोड़, विधवा हो या तो वरिष्‍ठ नागरिक हो, जिनको 300 रुपये से लेकर के 1500 रुपये तक आज pension की व्‍यवस्‍था है। अपने आप में इतने बड़े देश में यह व्‍यवस्‍था बहुत सामान्‍य है। हम एक बहुत बड़ी समस्‍या का समाधान करने के लिए एक बहुत बड़े कदम उठाने का प्रयास कर रहे हैं। और मैं मानता हूं कि प्रधानमंत्री सुरक्षा बीमा योजना के तहत, प्रधानमंत्री जीवन ज्‍योति योजना के तहत, और अटल पेंशन योजना के तहत हम समाज के सभी वर्गों को स्‍पर्श करने के लिए प्रयास कर रहे हैं। और बड़ी आसान सी व्‍यवस्‍थाएं हम करना चाहते हैं।\nप्रति मास सिर्फ एक रुपया और 18 से 70 वर्ष आयु के लोगों के लिए, और उसके द्वारा हम दो लाख रुपये का Accidental Death Cover बीमा – मैं समझता हूं कि हमारे देश में जिस प्रकार की व्‍यवस्‍था है यह गरीब से गरीब व्‍यक्ति की चिंता करने का प्रयास है। प्रधानमंत्री जीवन ज्‍योति योजना – सालभर के 330 रुपया यानि ज्‍यादा नहीं प्रतिदिन ज्‍यादा से ज्‍यादा एक रुपया, उसको और वो भी 18 से 50 साल की उम्र के लोगों के लिए जिसमें कोई medical test कराए बिना उसका insurance होगा, और यह स्‍वाभाविक क्रम में भी मृत्‍यु हो जाए, तो भी उसको2लाख रुपये का बीमा उपलब्‍ध होगा, उसके परिवार के लिए।\nअटल पेंशन योजना – पेंशन राशि के विकल्‍प में किसी को अगर 60 साल के बाद एक हजार रुपये पेंशन चाहिए, दो हजार चाहिए, तीन हजार चाहिए, पाँच हजार चाहिए, जितना पेंशन चाहिए उसके हिसाब से यह योजना काम करेगी। अगर कोई 20 साल का युवक इससे जुड़ता है और यदि वह पाँच हजार रुपये का पेंशन चाहता है 60 साल के बाद, तो उसको 60 साल की आयु तक 248 रुपया contribute करना होगा, और वो 60 साल के बाद जीवनभर प्रतिमास पाँच हजार रुपये की पेंशन उसको मिलती रहेगी। और अगर पहले उसका स्‍वर्गवास हो गया, तो यह पेंशन उसकी पत्‍नी को continued रहेगी। इतना ही नहीं, दोनों नहीं रहेंगे तो बच्‍चों को साढ़े आठ लाख रुपया – जो उन्‍होंने जमा किया है – वो वापस मिलेगा। यानी हमारे देश में एक Social Security के विषय में जो एक awareness चाहिए, देश जहां पहुंचा है वहां हमारे समाज के इस तबके के आखिरी जिंदगी के लिए एक संतोष और सुरक्षा का भाव हो, उसकी दिशा में हमने काम करने का एक प्रयास शुरू किया है और एक प्रकार से सारे देश को… हमारा किसान यह मान लेता है कि “भई मैं इतनी मेहनत करता हूं, बूढ़ा जो जाता हूं, बच्‍चे अलग कर देते हैं। मेरे पास पेंशन होता तो…” इस व्‍यवस्‍था के कारण किसान को भी पैसे मिलेगा। गृहणी है… बुढ़ापे में अगर बच्‍चे ने छोड़ दिया या घर में बच्‍चे नहीं है, परेशानी है, तो पेंशन स्‍कीम से उसको लाभ मिलेगा।\nएक नया प्रयास हमने किया है Gold Bond का, और उसमें भी हम देखते है कि देश आजाद हुआ लेकिन अभी भी हमारे Gold का Hallmark किसी न किसी विदेशी Hallmark से चलता है। यह मन को चुभता है कि क्या हमारे देश के Hallmark का Gold नहीं होना चाहिए? और इसलिए अब coin होगा, गिन्‍नी होगी, बिस्किट होगा, अशोक चक्र के emblem के साथ और जिसका दुनिया में भी पहुंच होनी चाहिए, उस दिशा में हम आगे बढ़ाना चाहते हैं। कभी-कभी कुछ चीजें होती है, जो स्‍वाभिमान से जुड़ जाती हैं, उसके कारण एक बहुत बड़ी ताकत खड़ी हो जाती हैं। हम Sovereign Gold bank की बात करते हैं। आज कहते हैं हमारे यहां 20 हजार टन सोने की बात होती है। अब हमारे आनंद शर्मा फिर खड़ें हो जाएंगे, तो कहेंगे मोदी ने 20 हजार टन कहा होगा, दिखायें – मैं कहता हूं, ऐसा कहा जाता है।\nआज सोने का हम उपयोग नहीं कर सकते हैं, आज Gold Monetization, इतनी बड़ी मात्र में, एक प्रकार से वो dead money की अवस्‍था में पड़ा है। वो अगर circulation में आता है तो देश की economy को एक बहुत बड़ा driving force मिलता है। और इसलिए हम चाहते हैं, पहले नियम था कि आधी किलो से कम नहीं। अब कोई नियम नहीं रखना चाहते। थोड़ा-सा भी है रखो, पैसे लो, और अपना गाड़ी आगे बढ़ाओ। मैं समझता हूं इसके कारण बहुत बड़ी मात्रा में यह जो हमारा Dead Money एक प्रकार से Gold के रूप में पड़ा है, एक बहुत बड़े economy को boost में देगा। उसी प्रकार से हम Sovereign Gold Bond के लिए आगे बढ़ना चाहते हैं। जरूरी नहीं कि आप metal प्रत्‍यक्ष लें। आप कागज के रूप में भी Gold ले सकते हैं। और जब कागज वापस देंगे। उस समय का जितना Gold होता होगा, वो आपको मिल जाएगा। एक प्रकार से import-export का जो हमारा imbalance रहता है, उसको भी balance करने के लिए उसके कारण प्रयास होगा। एक ऐसी योजना है जिसके कारण मैं समझता हूं कि काफी लाभ होगा।\nएक बात निश्चित है देश में अच्‍छी स्थिति लाने के लिए अच्‍छी नीति की भी जरूरत है, और अच्‍छी रीति की भी जरूरत है। अकेली नीतियों से परिणाम नहीं आएगा। अकेली रीतियों से भी परिणाम नहीं आएगा। नीति और रीति का combination चाहिए, नीति और रीति की पटरी पर ही विकास की गाड़ी आगे बढ़ सकती है। और इसलिए हमारी कोशिश यह है कि हम अपनी ऐसी कार्यशैली को विकसित करना चाहते हैं, जिस कार्यशैली के द्वारा हम आगे बढ़ना चाहते हैं।\nयहां पर श्रीमान गुलाम नबी जी ने भी, और श्रीमान आनंद जी ने भी अफसरों के तबादले को लेकर के बड़ी पीड़ा व्‍यक्‍त की है। और मैं देख रहा हूं जैसे पानी में चना सूखता है, ऐसे सूख रहे हैं ये लोग। इतना दर्द हो रहा है इनको, कि transfer हो गई। मैं जरा कहना चाहता हूं। उपदेश देने से पहले जरा हम भी आईने में देख लें अपने आप को।\n2004 में आपकी सरकार बनी थी। 2004 में सरकार बनते ही आपने एक पल के विलंब बिना, Cabinet Secretary को हटा दिया था।\nआपकी 2004 में सरकार बनी थी। आपने seniority को छोड़कर के Foreign Secretary की नियुक्ति की थी।\n2004 में आपकी सरकार बनी थी। आपने पलभर में Home Secretary को निकाल दिया था।\n2004 में आपकी सरकार बनी थी। आपने महत्‍वपूर्ण Defence Secretary को पलभर में निकाल दिया था।\nइतना ही नहीं, आपने अपमानित करके गवर्नरों को अंधेरे में रखकर के निकाल दिया था। हमने यह काम नहीं किया। और गुनाम नबी जी आप तो Health minister थे, जब आप ही के विभाग का एक secretary, polio के लिए UN का सम्‍मान प्राप्‍त कर रहा था। एक हाथ में UN का सम्‍मान चल रहा था, और दुसरे हाथ में आपने निकाल दिया था उसको। और इसलिए, हम क्या क्या खोलना चाहते हैं, तय करें। मैं नया हूँ लेकिन खजाना बहुत बड़ा है।\nऔर इसलिए हम उस दिशा में जाना चाहते हैं कि नहीं जाना चाहते वो हम तय करें और इसलिए हम कहते हैं कि भाई, हमारी कोशिश ये है, Good Governance हमारा प्रयास है। यहां पर ये भी बात आई कि भाई, कुछ हमारे समर्थकों के मुहं से भी आती है, कुछ हमारे प्रति अच्छा भाव रखने वाला का भी आता है, और कुछ विशेष प्रेम करने वालों का भी आता है। और मुझे तो विशेष करने वालों का बहुत प्रेम मिला है।\n“जमीन पर कुछ नजर नहीं आता है। मोदी जी की बात तो बहुत अच्छी है, मोदी जी सोचते अच्छा हैं, लेकिन जमीन पर कुछ नजर नहीं आता है।“ मैं अपने साथियों को कहना चाहता हूं, आप लंबे अर्से तक सत्ता में रहे हैं। और सत्ता का एक नशा होता है। भगवान करे, हम बच जाएं। और जब सत्ता का नशा होता है तब सिर काफी ऊंचा रहता है और जब सिर ऊंचा रहता है, झुकने की आदत छूट जाती है और जब झुकने की आदत छूट जाती है तब जमीन दिखती नहीं है। और इसलिए जितना झुकोगे उतना ही जुड़ोगे और इसलिए मैं, जो जमीन की बात पूछना चाहते हैं, उनको मैं कहना चाहता हूं। काम कैसे होता है?\nरेलवे सरकार की है, Highway सरकार के हैं। लेकिन दोनों के बीच इतना टकराव रहता था कि 350 से अधिक projects Highways के, रेलवे मंजूर नहीं करती थी, और रेलवे के projects, Highways मंजूर नहीं करता था। किसी को Road cross करके रेलवे ले जानी है, किसी को रेल cross करके OverBridge बनाना है। 350, और कई सालों से, हम आए और हमारे ध्यान में आया। हमनें दोनों Department को बिठाया और silo को खत्म किया, दोनों के बीच MoU किया और मुझे आज खुशी है इसका Online Portal बना है। Online Clearance दिया जाता है। 350 सालों से अटके हुए सारे projects clear हो गए दोनों departments में। और कोई भी proposal आएगी, 60 दिन में clear करना तय कर दिया गया। 60 दिन के भीतर जो काम अभी process में हैं, आज सिर्फ 22 projects हैं जो process में हैं। ये हैं Good Governance, ये है काम होना।\nआप देखिए, मैं जरा आपको हिसाब देता हूं, जमीन पर क्या होता है। यूपीए के समय की मैं बात करता हूं। Per day 7.4 kilometer के Highway award होते थे, और 5.2 kilometer per day achieve होता था। हमारे नौ महीने का हिसाब दे रहा हूं जी, आनंद जी। हम per day 18 kilometer का award देते हैं, और अब तक का रिपोर्ट है, 10.1km per day हम achieve करते हैं। Double! काम कैसे चलता है, सरकार नीचे जमीन पर कैसे दौड़ती है।\n2013-14 – New line – UPA – 390km.\nNew line –9महीने – NDA2 410 kilometer.\n2013-14 – Gauge Conversion – 585 kilometer.\n9 महीने हमारे – 700 kilometer.\nUPA – doubling – 675 kilometer.\nहमारा – 810 kilometer.\nकहने का तात्पर्य ये है कि अगर हम जमीन के साथ जुड़ें तो जमीन पर क्या चल रहा है, वो अपने आप पता चलने लग जाएगा ये मुझे पूरा विश्वास है।\nआदर्श ग्राम योजना – मुझे खासकर के कुछ माननीय सांसदों का आभार भी व्यक्त करना हैं, उनका अभिनंदन भी करना है। करीब 660 सांसदों ने इस काम को आगे बढ़ाया है और बड़े मनोयोग से आगे बढ़ाया है। कुछ लोगों की जो मुझे जानकारी, ऐसे ही मुझे उल्लेख करना अच्छा लगता है, खासकर के मैं आदरणीय मोतीलाल जी की बात करना चाहूंगा, मोतीलाल जी वोरा। मोहाली – उन्होने इस गाँव में इतना बढ़िया-सा काम किया है, छत्तीसगढ़ में। उन्होंने सभी राशन कार्ड धारकों को जन-धन के account खुलवा दिए, और खुद ने interest लिया है, आधार कार्ड से जोड़ दिया, और सरकारी वितरण की दुकान की निगरानी और चौकसी कमेटियों का निर्माण किया है ताकि PDS System का लाभ गरीब से गरीब से मिले। ये आदरणीय मोतीलाल जी ने इस काम को लागू किया है।\nयानि किस प्रकार से हमारे आदरणीय सांसद रूचि लें, तो एक नया model गांव के लिए विकसित हो रहा है। मेरे पास कईयों की जानकारी हैं। मैं देखता हूं हमारे Parliament के श्री कामख्या प्रसाद, जोरहाट से, उन्होंने ICDS और Mid-day meal उसकी निगरानी के लिए काफी perfect व्यवस्था बनाई है, ताकि बच्चों को अच्छा खाना मिले। हमारे श्रीमान अशोक जी, हमारे उड्डयन मंत्री। उन्होने भी आंध्रा के अंदर एक गांव जो उन्होने दत्तक लिया, लोग शराब पीते थे, और वातावरण ऐसा बनाया कि जिसके पास शराब की दूकान का license था, उसने सामने से होकर के कह दिया मैं surrender करता हूं लेकिन मैं इस गांव को शराब मुक्त करूंगा। अगर हम लोग चाहे आदर्श ग्राम योजना को किस प्रकार से हम आगे बढ़ा सकते हैं, मैं समझता हूं कि इसमें सबका सहयोग रहेगा तो ये काम आगे बढ़ेगा।\nLabour के संबंध में आपको मालूम होगा कि कई वर्षों से हमारे मजदूर ने जो पसीना बहाया है, उसके करीब 27 हजार करोड़ Rupees, 27,000 करोड़ Rupees amount छोटी नहीं है, उसका कोई लेने वाला ही नहीं है। क्यों? क्योंकि किसी के 50 रु है, किसी के 100 रु है, किसी के 200 रु है, और वो बेचारा अब मजदूरी किसी एक जगह पर करता है। पहले किसी दूसरी जगह पर चला गया वापिस वो 50, 100 रुपए लेने के लिए जाना, उसके लिए ज्यादा जाने का खर्चा होता है। और इसी के कारण कुछ लोग बेचारे, उनका स्वर्गवास हो गया। कोई हिसाब-किताब नहीं है, सरकारी खजाने में 27,000 करोड़ रुपए मजदूरों के पैसे पड़े हैं।\nहमने कोशिश की है योजना बनाने की, Universal Account Number – UAN. इस Universal Account Number के द्वारा Laborers को, वो कहीं पर भी जाएगा वो उसके इस Account Number के साथ जो भी उसका money होगा transfer हो जाएगा। इसके कारण इसमें 27 हजार करोड़ में उसका कोई हिस्सा पड़ा होगा, वो भी उसको चला जाएगा। गरीब के हक का पैसा है। सरकार कहीं और नहीं लगाना नहीं चाहती उन पैसों को हम वापिस करना चाहते हैं और ये काम, मैं समझता हूं, धरती पर एक अच्छा काम इसके द्वारा हुआ है और इसका लाभ मैं जरूर मानता हूं मिलेगा।\nप्रधानमंत्री जन-धन योजना की बहुत बात हुई है मैं उसके लिए आपका और अधिक समय नहीं लेना चाहता हूं।\nयहां पर एक चर्चा आई Fertilizer के संबंध में। आप जानते हैं कि 112 lakh ton urea पिछली बार जो था इस बार 170 lakh ton urea की खाद बिक्री already हो चुकी है और इसलिए भी कोई उसमें भी पीछे रहने का कारण नहीं है।\nहम बार-बार MNREGA की चर्चा करते हैं। मैंने उस सदन में जो कहा है उसको repeat नहीं करता हूं क्योंकि वो अब अच्छी तरह register हो गया है, बात पहुंच गई है। अब देखिए मैं एक थोड़ा, आधार कार्ड जिसकी चर्चा होती है वो, और मनरेगा। मुझे comparison आलोचना करने के लिए नहीं करनी है। लेकिन मेरे में हिम्मत है ये कहने की और मेरे संस्कार भी हैं कि पुरानी सब सरकारों का कोई न कोई योगदान भी है तभी तो देश यहां पहुंचा है। हो सकता है जहां पहुंचा है वहां पहुंचने मैं रुकावटें आईं होंगी, उसमें योगदान होगा। लेकिन ये आधार कार्ड जिसकी चर्चा होती है।\nUPA के 45 महीने में, यानि करीब साढ़े तीन साल,7करोड़ आधार आधारित हस्तांतरण हुए।\nNDA के9महीनों में 17 करोड़ हुए हैं।\nकहां 45 months और कहां9months?\nUPA के 45 महीनों में 5,000 AADHAR number, MNREGA के साथ link किए गए। NDA के9महीने में 8 लाख, उसके साथ जोड़ दिए थे। कहां पांच हजार, 45 महीने का और कहां9महीने का आठ लाख?\nUPA के 45 महीनों में, 1.7 करोड़ AADHAR Job Cards के साथ जोड़े गए थे। हमने9महीने में ये काम5करोड़ लोगों तक पहुंचाया। कहां 1.7 और कहां पांच?\nऔर इसलिए कभी-कभार धरती पर… मैंने कहा नीति और रीति दोनों के पटरी पर ही विकास होगा।\nहम MNREGA की बात करते हैं। 100 दिन रोजगार हमने गारंटी की बात कही है, गरीब परिवार को कही है। गरीब परिवारों को 100 दिन रोजगार अधिकार देने के सामने, 2013-14 में average 42.5 दिन ही रोजगार मिला है। 42.5 यानी 50% भी नहीं पहुंचे हैं।\n100 दिन की रोजगारी कितनों को मिली 2013-14 में? Only 6.35%. हमने… और सबसे बड़ी बात, UPA ने सुप्रीम कोर्ट में जब ये विषय आया, MNREGA का, तो यह स्वीकार किया है कि MNREGA में पांच साल में जो एक लाख करोड़ रूपया खर्च किया गया, हमारे पास उसका कोई Audit Report नहीं है। ये सुप्रीम कोर्ट में दायर की गई आपकी affidavit है।\nअब मुझे बताइए कि हम, योजनाओं, उसकी चर्चा, वाहवाही, नियम, क़ानून बड़े सख्त हैं, ठीक है! देश को आवश्‍यकता है जो भी अच्‍छा है, उसको हम धरती पर उतारें। गरीब के घर तक पहुंचायें। सामान्‍य से सामान्‍य व्‍यक्ति के जीवन के बदलाव लाने का प्रयास करें और आप देखेंगे,9महीने में आप देखेंगे कि इस सरकार का प्रयास उस दिशा में है।\nयहां पर आदरणीय मायावती जी ने बुंदेलखंड की चर्चा की थी। बुंदेलखंड के दो हिस्‍से हैं। मध्‍यप्रदेश में भी है, उत्‍तर प्रदेश में भी है। और मध्‍यप्रदेश के छह जिलों के लिए 3,760 crore रूपये दिए गए थे। उत्‍तर प्रदेश के सात जिलों के लिए 3,506 crore रूपये दिए गये थे। मध्‍यप्रदेश में 96% amount खर्च किया गया। उसका परिणाम क्‍या आया? बुंदेलखंड का, मध्‍यप्रदेश का हिस्‍सा – उसका परिणाम यह आया कि गेहूं के उत्‍पादन में 1,629 किलोग्राम प्रति हेक्‍टर से 2,323 तक वो गेंहू उत्पादन को ले गए। सिंचाई में इन पैसों से उन्‍होंने 1,42,000 हेक्‍टयेर जमीन को सिंचाई के अंदर जोड़ा। दूध उत्‍पादन वहां9लाख टन था वह 12 लाख टन तक ले गये। 561 Milk Co-operative Societies को उन्होंने आरंभ किया। पेयजल आपूर्ति में 40 लीटर प्रति व्यक्ति से वे 55 लीटर तक पहुंचा कर ले गए। अब आप उत्‍तर प्रदेश के हैं तो मैं कहना नहीं चाहता हूं, वहां क्‍या हुआ है, उसका रिपोर्ट में नहीं देता हूं। लेकिन आपने जो चिंता व्‍यक्‍त की है, हो सकता है उस में सच्‍चाई हो, और आपका दर्द सही हो। लेकिन मध्‍यप्रदेश जहां दूसरा part था उसकी जानकारी मैंने आपको दी है।\nयहां पर बंगाल की भी चर्चा हुई। मैं जरा जो लोग एक बहुत बड़ा वैश्विक विचारधारा लेकर के imported ideas लेकर के देश चलाने की कोशिश करना चाहते हैं। 30 साल तक पश्चिम बंगाल में उनको राज करने का अवसर मिला। आज जो स्थिति है मैं इसके लिए, Derek, आपको दोष नहीं देता हूं। आप बाकी जो करना है, करें! बाकी जो करना हैं करे लेकिन CR आपका ठीक रहना चाहिए। 30 वर्षों में पश्चिम बंगाल, जो कि कभी हिंदुस्‍तान में औद्योगिक activity का capital हुआ करता था। कलकत्‍ता, देश की औद्योगिक राजधानी के रूप में उसकी पहचान थी, वो पूरा का पूरा नष्‍ट हो गया। कृषि विकास बहुत तेज गति से बढ़ने वालों में पश्चिम बंगाल था। 30 साल में, वो minus तक पहुंच गया। Industrial Output बंगाल का हिस्सा 1980 में 10% था, जो 4% आ गया। 1976-77 में कुल फैक्ट्रियों में से 7.6% बंगाल में थी, जो 2008-09 में सिर्फ 4% हो गई। Agricultural Growth 1966-76 में पश्चिम बंगाल 17.3% की वृद्धि हुई जी और 2001-07 में 7.8% रह गई। 2007 में NSS, National Sample Survey, में पाया गया कि starvation में स्थिति बंगाल में सबसे ज्‍यादा थी। 60% स्‍कूलों में बालिकाओं के लिए functional toilet हैं, जबकि National Average 75% है।\nइसलिए कल सीताराम जी ने एक बात कही और उन्‍होंने कहा कि चेन्‍नई में Nokia का जो कारखाना है, वो बंद हो गया। हमारे देश में job creation हमारी आवश्‍यकता है, और job creation की दिशा में हम जितना आगे बढ़ सकें, और अगर job creation में हमें आगे बढ़ना है तो हमें ‘Make in India’ के मंत्र को आगे बढ़ाना पड़ेगा और infrastructure जितना तेज गति से आगे बढ़ेगा, रोजगार की संभावना बढ़ेगी, और रोजगार की संभावनाओं को बढ़ाने के लिए हमें infrastructure को बल देना चाहिए।\nकल श्रीमान सीताराम जी ने चेन्‍नई में Nokia की जो फैक्ट्री बंद हो गई, उसकी चिंता व्‍यक्‍त की थी। 25,000 लोगों का job चला गया, उसकी चिंता व्‍यक्‍त की थी और इसलिए मैं कहना चाहता हूं कि Nokia की जो फैक्‍ट्ररी बंद हो गयी है, इस सरकार के कारण नहीं हुई है। पिछली सरकार के कामों के कारण उसका परिणाम हुआ है। आपकी चिंता सही है। 25,000 लोग वहां बेरोजगार हो गये हैं। लेकिन मैं आपको विश्‍वास दिलाता हूं कि हमने एक दिशा में प्रयास शुरू किया है, और उस प्रयास का परिणाम होगा कि आने वाले दिनों में Nokia फिर से शुरू हो और लोगों को रोजगार मिले। क्‍योंकि हम चाहते हैं कि रोजगारी के लिए infrastructure को बल देना होगा, रोजगार के लिए हमने इसको बल देना होगा। और उस दिशा में हम प्रयास करने के लिए कोशिश कर रहे हैं।\nराष्‍ट्रपति जी ने अपने अभिभाषण में Digital India की बात कही है। आदरणीय सभापति जी, ये बात सही है कि किसी समय एक theory दुनिया में चलती थी – haves and have-nots की। मैं समझता हूं आने वाले दिनों में Digital Divide भी गरीबी और पिछड़ेपन का एक कारण बन सकता है। और इसलिए हमने कभी भी देश में Digital Divide की स्थिति पैदा नहीं होनी चाहिए। और Digital Divide पैदा न हो, सबको सामान्‍य रूप से आज जो नया World create हुआ है, उसमें गरीब से गरीब व्‍यक्ति का भी… भारत के पास आज करीब 90 करोड़ से ज्‍यादा मोबाइल फोन हैं, और देखते ही देखते 100 करोड़ तक पहुंच जाएंगे। हम Mobile Governance की ओर जाना चाहते हैं।\nगरीब से गरीब व्‍यक्ति को भी Mobile पर इसकी व्‍यवस्‍था कैसे मिले?\nऔर उसके लिए, उसी प्रकार से Digital India की जब बात करते हैं, तब North-East में जहां के नौजवानों अंग्रेजी अच्‍छी तरह बोल सकते हैं, अंग्रेजी भाषा में पढ़े-लिखे हैं। क्‍या हमारे BPO Centers हैदराबाद, बुंबई, बेंगलोर, चेन्‍नई, अहमदाबादी चलने चाहिए, या हमारे North-East के इन नौजवानों के पास भी जाने चाहिए? हमारी कोशिश यह है कि उस दिशा में हम जाए, ताकि हमारे नौजवान को भी हम रोजगार की व्‍यवस्‍था करें।\nBlack money के संबंध में सबने काफी चिंता जताई है। यही एक विषय है जो कुछ समय पहले कोई छूने का तैयार नहीं था, बोलने को तैयार नहीं था, हम ही बोलते रहते थे। और उस समय अनेक प्रकार के आंकड़े आते थे। और मैं मानता हूं कि जिस समय सुप्रीम कोर्ट ने कहा “SIT बनाओ”, 2011 में, अगर उसी समय SIT बना देते, उसी समय कार्रवाई शुरू करते तो जो सपना हम देख रहे हैं कि इतने रुपये आते, इतने रुपये जाते, यह संभव होता। लेकिन वो समय, वो समय इसलिए नहीं किया गया SIT कि किसी को बचाने का interest था। अगर उस समय SIT बन जाती, और उस समय प्रक्रियाएं हुई होती, तो यह रुपया आने-जाने का जो समय मिला है वो समय नहीं मिलता। और मैं मानता हूं, अभी भी देश में एक-एक पाई वापस लाई जानी चाहिए। हम काले धन के लिए आवश्‍यक जो भी कानूनी व्‍यवस्‍था करनी चाहिए करते हैं। इतना ही नहीं G-20 summit की बात हो, Switzerland के साथ dialogue की बात हो, अमेरिका के साथ MoU करने की बात हो, दुनिया के देशों के साथ information exchange के लिए हम MoU करते चलते जा रहे हैं। एक के बाद एक नये देश जुड़ रहे हैं, क्‍योंकि information के बिना लड़ाई नहीं लड़ पाएंगे।\nदूसरी तरफ, भारत के नागरिकों को विदेश में उनकी कोई भी संपत्ति हो, दर हो, उसकी जानकारी देने के लिए कानूनी बंधन अब शुरू हो जाएगा और इसलिए चीजें प्रकट होगी और उसी में से देश का कालाधन वापस लाने का हमारा संकल्‍प है, उस प्रक्रिया को हम पूरा करेंगे और हमें करना चाहिए।\nयहां पर हमारे सभी आदरणीय सदस्‍यों ने भूमि अधिग्रहण की चिंता की है। यह वरिष्‍ठजनों का सदन है, मैं आपको विश्‍वास दिलाता हूं, इस प्रावधान में किसानों के खिलाफ कोई भी बात हो, मैंने Day One से कहा है, हम correct करने के लिए तैयार हैं। लेकिन जो हुआ है, उसमें कमियां है, क्‍योंकि करने वालों में हम भी थे, हम यह मना नहीं करते कि हमने नहीं किया है। अगर अच्‍छा है तो हमें credit मत दो, लेकिन पाप है तो कुछ पाप की भागीदारी हमारी भी है, लेकिन अब हमें उसमें से बाहर आना चाहिए। देशहित के लिए आना चाहिए, विकास के लिए आना चाहिए। और मैं इसको अंहकार का, और राजनीति का पहलू बनाना नहीं चाहता।\nप्रधानमंत्री कृषि सिंचाई योजना को सफल करना होगा, किसानों को पानी पहुंचाना होगा, तो irrigation के लिए हमें जमीन लगेगी। हमें ग्राम सड़क बनानी होगी तो हमें जमीन लगेगी। हमें Rural Housing करना है गरीबों के लिए घर बनाना है तो जमीन लगेगी। और जमीन मिलने का प्रावधान वर्तमान कानून में नहीं है। और इसलिए दूसरा, मेहरबानी करके एक अपप्रचार हम न फैलाएं, कि compensation कम होने वाला है। Compensation के विषय को जरा-सा भी हाथ किसी ने नहीं लगाया, नहीं लगने वाला है। जितना compensation तय हुआ है, वही होगा और इसलिए कृपा करके हम यह न करे, लेकिन कानून यहां बना 2013 में। हुआ क्‍या? 2014 की जनवरी में लागू हुआ। हरियाणा में जुलाई महीने में, जबकि वहां कांग्रेस की सरकार थी, उसने इसी कानून के तहत जो rules बनाए, वो rules के अनुसार यह compensation देने से तो उन्‍होंने मना कर दिया।\nइतना ही नहीं महाराष्‍ट्र कांग्रेस की सरकार, कानून बनाया हमने। इसका मतलब यह हुआ कि राज्‍यों के लिए इस कानून के तहत काम करना मुश्किल, मैं कांग्रेस, बीजेपी की बात नहीं कर रहा हूं। मुश्किल है, उनको कठिनाई महसूस हो रही है। अगर हम… और सभी राज्‍यों ने अपनी व्यथा व्यक्त की, और यह तो Council of States है, राज्‍यों की रक्षा करना यह आपका भी दायित्‍व है। और इस सदन की पहली जिम्‍मेदारी है कि राज्‍यों ने जो भावनाएं व्‍यक्‍त की हैं कि हम पर यह कानून बोझ बन गया है, हमारी कठिनाईयां दूर करें, इस नहए कानून से राज्यों की आशा-आकान्शाओं के अनुसार परिवर्तन लाने का प्रयास हुआ है।\nकानून रहेगा, कमियां दूर करनी हैं। उसमें भी कोई कमी है वो भी दूर करनी है। और मैं आपको निमंत्रण करता हूं। आप आईए सहयोग कीजिए और हम मिलकर के हमारे देश की विकास यात्रा को आगे बढ़ाएं। और हम कितने ही बुद्धिमान क्यों न हो, लेकिन जिस कानून ने 1894 से 2014 तक 120 साल तक इस देश का विकास भी किया, इस देश के किसान की सेवा भी की, अचानक रातों-रात वो बेकार हो जाता है ऐसा नहीं है। हमारे देश के किसानों की चिंता करनी है, उसको सुरक्षा करनी है, उसको सुरक्षा मिलनी चाहिए पूरी तरह, उसका पूरा protection होना चाहिए, लेकिन हम सबको मिलकर के उसको आगे बढ़ाना चाहिए ये मेरा आप सबसे आग्रह है।\nएक दूसरा भ्रम फैलाया जाता है। कृपा करके आपकी गलत information के कारण हुआ हो, इरादा शायद गलत न भी हो, लेकिन कृपया ऐसा हम न करें। सरकार खाद्य सुरक्षा के संबंध में जो 67% coverage है गरीबों का, उसमें से कुछ भी कम करने का सरकार का निर्णय नहीं है। क़ृपा करके… कोई कहता है 67 का 40 होने वाला है। मैं मानता हूं कि ऐसा कुछ नहीं है, और कृपा करके इस प्रकार के भ्रम न फैलाए जाएं और हम लोगों को ये तकलीफ न करें। ये जो devolution हुआ है… उनको जो काम दिया गया था वो था Food Corporation of India का restructuring. देखिए reports तो सरकार में 50 प्रकार की आती हैं। आप भी देते हैं, report के आधार पर नहीं होता है, सरकार अपना निर्णय बताती है। सरकार का निर्णय मैं आपको बताता हूं। और मैं मानता हूं आप सरकार के निर्णय से जुड़े हुए लोग हैं। दूसरी बात है, इस नए devolution के कारण 42% devolution के कारण, पश्चिम बंगाल को, डेरेक जी, 22,000 करोड़ रुपया ज्यादा मिलेगा, आंध्र प्रदेश को 15,000 करोड़ रुपया ज्यादा मिलेगा, उड़ीसा को 8,000 करोड़ रुपया ज्यादा मिलेगा। उसके साथ-साथ… मैं सभी का बता सकता हूं, लेकिन अभी तो मैं सिर्फ तीन का ही लाया हूं। बजट में है सारा, तेलंगाना भी आ जाएगा… सबको मिल रहा है, सबको 42% मिल रहा है।\nअब सबसे बड़ी बात खनिज की royalty डेढ़ गुना बढ़ा दी गई है। जो ज्यादातर इन पूर्व के राज्यों को मिलने वाली है। इतना ही नहीं जो Coal Auction हुआ है। उसके कारण जो पैसा आना वाला है वो भी States के पास जाना वाला है। अब तक 19 Coal mines का auction हुआ है और 1 लाख करोड़ से ज्यादा रकम उसमें निकली है। ये रुपया भी इन राज्यों के पास जाने वाला है। आज हिसाब बैठता है कि राज्यों के पास total जो amount है, उसका bulk 62% राज्यों के पास होगा, सिर्फ 38% केंद्र के पास होगा। एक पूरी स्तिथि बन रही है, और इसलिए… कुछ लोग कहते हैं… आप इसको verify कर लीजिए…\nइतना ही नहीं यहां पर विदेश नीति की भी चर्चा हई है। विदेश नीति में दुनिया में… आज हम मानकर चलें, दुनिया की पहले की जो स्थिति थी… आज दुनिया अलग-अलग हिस्सों में बंटी हुई है। पहले जिस प्रकार के खेमे थे दुनिया में, वो खेमे का रूप बदल गया है। भारत के हितों की supreme रक्षा, ये ही हमारी विदेश नीति के केंद्र में है। सभी सरकारों के लिए भी वो ही केंद्र बिंदू में होता है। और उसी को लेकर के आज दुनिया की सभी शक्तियां भारत के महात्म्य को समझें, और मैंने चुनाव के पहले भी कहा था और चुनाव के बाद भी कहा था, प्रधानमंत्री बनने के बाद भी कहा था। वैश्विक संबंधों के संबंध में हमारी सोच साफ है कि हम दुनिया के साथ अपने रिश्ते बनाना चाहते हैं। पड़ोसियों के साथ विशेष गहरे संबंध हम बनाना चाहते हैं। और हमने ये भी कहा था कि हम दुनिया के साथ अपने रिश्ते बनाएंगे, दुनिया के साथ मिल-जुलकर आगे बढ़ेंगे लेकिन हम आंख झुकाकर के जीना पसंद नहीं करते। और आंख दिखाकर के भी दुनिया के साथ संबंध नहीं बनते हैं इसलिए हमारा रास्ता है, आंख मिलाकर के दुनिया में भारत का स्थान बने।\nउसी दिशा में हम प्रयास कर रहे हैं और आप सबको खुशी होगी, अभी अफगानिस्तान से फादर प्रेम का वापिस आना, आतंकवादियों के कब्जे से, ये छोटी घटना नहीं है। और पिछले9महीनों में दुनिया के भिन्न-भिन्न देशों में फंसे हुए 12,000 से अधिक हिंदुस्तानियों को वापस लाया गया है। हमारे केरल की हमारी Nurses बहनें आतंकवादियों से वापस – क्या होगा सबके सांस अंदर हो गए थे – वो वापिस लाने में सफलता मिली है और इतना ही नहीं टिकट देकर के यहां तक लाना और उनके home State तक विमान के टिकट देने तक का प्रबंध इस सरकार ने किया है।\nऔर इसलिए विश्व में भी रहने वाले… दूसरी एक व्यापक चर्चा जम्मू-कश्मीर को लेकर के हुई है। मैं इस सदन को विश्वास दिलाना चाहता हूं और मैं 125 करोड़ देशवासियों को भी विश्वास दिलाना चाहता हूं। जम्मू-कश्मीर में जो सरकार बनी है ये Common Minimum Programme के आधार पर बनी है और सरकार चलेगी Common Minimum Programme के आधार पर। किसी के बयान से हम उसका समर्थन कतई नहीं कर सकते। आतंकवाद के मामले में Zero Tolerance Policy के आधार पर यह सरकार आगे बढ़ेगी। और इसलिए, कहीं पर भी कोई बयान दे, हम यहां पर उसके जवाब देते रहेंगे, तो मैं समझता हूं कि हम सही दिशा में नहीं जाएंगे। हमारी नीतियां, हमारी योजनाएं क्या हैं? उसी योजनाओं को लेकर हम चल रहे हैं।\nऔर इसलिए ऐसी बातें, मैं साफ बात कहूं कि कश्मीर के मतदाताओं ने न सिर्फ लोकतंत्र की आन-बान-शान को बढ़ाया है, लेकिन जो दुनिया भर में भ्रम फैले हुए थे, कश्मीर के बाबत में, इन सारे भ्रमों को नीरस करने का काम सर्वाधिक मतदान करके कश्मीर के मतदाताओं ने पूरा किया है। और इसलिए हिंदुस्तान जिस बात की वकालत पिछले 50 साल से कर रहा था, उसको ठप्पा मारने काम कश्मीर के नागरिकों ने किया है। हम उनकी जितनी बधाई करें, उतनी कम है। और मैं उनका, कश्मीर के नागरिकों का अभिनंदन करता हूं। और हमारा भरोसा, हम और आपका भरोसा कश्मीर के नागरिकों के प्रति है और उन कश्मीर के नागरिकों के भरोसे के प्रति हम देश की एकता और अखंडता के साथ प्रतिबद्ध लोग हैं। और इसलिए मैं फिर एक बार इस सदन के माध्यम से और मैं सभापति जी आपके माध्यम से, संपूर्ण राष्ट्र को विश्वास दिलाना चाहता हूं कि कश्मीर के लिए हिंदुस्तान के सदनों ने जो प्रस्ताव पारित किए हुए हैं, उसको letter and spirit से follow किया जाएगा। उसमें कोई compromise नहीं किया जाएगा, ये मैं विश्वास दिलाता हूं देशवासियों को।\nमैं फिर एक बार सदन को प्रार्धना करता हूं कि हम सब मिलकर के सर्वसम्मति से राष्‍ट्रपति जी के अभिभाषण को, धन्‍यवाद प्रस्‍ताव को, पारित करें। और मैं सबका धन्यवाद करता हूं।\nअमित कुमार / महिमा वशिष्ट / हरीश जैन / तारा / मुस्तकीम खान / सोनिका\n(Release ID :116375)\nTo go Main site pib.nic.in Press Information Bureau “A” – Wing, Shastri Bhawan, Dr. Rajendra Prasad Road, New Delhi – 110 001 Phone 23389338\nOne thought on “PM’s reply to discussion on motion of thanks in Rajya Sabha”


बच्चे विद्यार्थी नहीं, स्कूलों के ग्राहक हैं | Shagun News India\nHome ब्लॉग बच्चे विद्यार्थी नहीं, स्कूलों के ग्राहक हैं\nबच्चे विद्यार्थी नहीं, स्कूलों के ग्राहक हैं\nकवि और गीतकार गुलजार की पंक्तियां हैं- ‘जंगल-जंगल बात चली है, पता चला है, अरे चड्ढी पहन के फूल खिला है, फूल खिला है!’ हमारे जमाने का बचपन क्या मस्त था! न पीठ पर बस्ते का बोझ, न सबक का तनाव, न ट्यूशन की भागमभाग। मां-बाप सब कुछ भगवान या यों कहिए कि स्कूल के मास्टर साहब पर छोड़ देते थे। कुछ गलती की तो घर में आकर भी पिट जाते थे। लेकिन आज के मास्टर साहब बस सेवा उपलब्ध कराने वाले के रूप में हैं। बच्चे विद्यार्थी नहीं, ग्राहक। अभिभावकों को हर हाल में सौ फीसद रिजल्ट चाहिए, इससे नीचे नहीं। बच्चे इसी चक्कर में रोबोट बनते गए हैं। मौज-मस्ती, खेलकूद, शैतानी सब गायब। पैदा होते ही सीधे सयानों की तरह चुनौती। तब दो महीने की गरमी की और एक महीने की फसली छुट्टी होती थी। जो सबक हम स्कूलों में नहीं सीख पाते थे, वे इन छुट्टियों में सीखते थे।\nआम के बगीचों में लगने वाली पाठशाला में हम लोग वह सब दुनियादारी सीखते थे जो स्कूलों में नहीं सिखाई जाती। अच्छी और बुरी, दोनों। लेकिन निगरानी और संतुलन रखने के लिए कोई न कोई बड़ा भाई भी होता था। एक बार हम लोग बीड़ी पीते पकड़े गए। जम के पिटाई हुई। तब कोई दूसरी या तीसरी कक्षा में पढ़ते थे। चूंकि गांव में रिश्ते के एक कक्कू बीड़ी पीते थे और नाक से धुआं निकालने का करतब दिखाते थे, इसलिए हमने भी चुपके से उनकी कट्टी से निकाला फिर कोशिश की। पिटाई के बाद पता चला कि ये बुरी बात है। बच्चों को क्या करना चाहिए, क्या नहीं, यह सब इन्हीं दिनों सीखते थे। तरह-तरह के खेलकूद, पैंतरे- सब कुछ बिना किसी कोच के सीखते थे। खेलकूद में जब कभी चोट लग जाए तो प्राथमिक उपचार होता था कि कोई उस चोट या कटी हुई जगह पर पेशाब कर दे। वहीं कोई घमिरा की पत्तियां पीस के लगा देता, कोई पट्टी बांध देता। नब्बे फीसद मामले हम लोग वहीं निपटा लेते थे।\nदरअसल, इन छोटे-छोटे कामों से जो साहस और आत्मनिर्भरता आती है, वह न तो घर में, न स्कूल में सिखाई जा सकती है। हम बच्चों के उड़ने के लिए सारा आकाश था और दौड़ने के लिए समूची धरती। शायद ही कोई विश्वास करे कि हम लोगों ने गांव के नालों में तैरना सीखा। जो उम्र में बड़े होते थे, वे खुद ही छोटों को वह सब सिखा दिया करते थे, जो वे सीख चुके होते थे। हमारे गांव के नाले से तैराकी शुरू करने वाले कई तो राष्ट्रीय खिलाड़ी हुए। एक दूसरी भी पाठशाला होती थी। घर में दादी की और ननिहाल में नानी की। कई व्यावहारिक ज्ञान, शिक्षाप्रद किस्से, गीत, कहावतें, धर्म, पाप-पुण्य की बातें यहां सीखने को मिलती थीं। यह ज्ञान की वाचिक परंपरा सदियों से चली आ रही है।\nकिस्सों में सुना था कि फलां नदी का पुल नहीं बन रहा था तो वहां एक बलि दी गई, तब काम आगे बढ़ा। लेकिन आज हकीकत यह है कि विकास मनुष्यों की बलि चाहता है। विकास की इमारत शोषण की बुनियाद पर खड़ी दिखती है। जहां ज्यादा अमीरी हो, समझिए कहीं न कहीं उसी अनुपात में गरीबी होगी। देश की भौतिक तरक्की ने हमारे बचपन की बलि ली है। एक-एक करके हमने बचपन की चंचलता और चपलता को लिजलिजे स्वरूप में बदल दिया।\nबच्चों की चिंता करने वाले एक मित्र से मैंने कहा कि हमने बचपन से क्या-क्या छीन लिया है! वे पलट कर बोले- ‘ये कहिए कि हमने क्या नहीं छीना! हमने उनसे आंगन छीन लिया जो उनका पहला कुरुक्षेत्र होता था। संयुक्त परिवार बिखरे कि आंगन मर गया। हमने बचपन से चाची, ताई, बुआ की लोरी छीन ली, दादी मां के किस्से छीन लिए, नानी के नुस्खे हड़प लिए। हमने गरमी-फसली छुट्टी की वह आबो-हवा छीन ली। पारंपरिक खेल गायब किए। हमने समाज की साझी संस्कृति का सत्यानाश कर दिया। हमने उनसे बचपन का साहित्य और चपलता की लय को छीन लिया। विकास की गलाकाट दौड़ में बचपन को भी दौड़ा दिया कि सौ प्रतिशत के नीचे क्षम्य नहीं। बचपन की पीठ पर बोझ लाद दिया, फिर सीटी बजाई कि दौड़ो अब। बचपन को आकाश में उड़ने से पहले ही उसके पंख काट दिए। गुड्डे-गुड़िया छीन कर थमा दी प्लास्टिक की मशीनगन। एंड्रॉयड फोन थमा कर ज्ञान के बजाय दुनिया की सड़ांध का दरवाजा ही ज्यादा खोला। टीवी चैनलों की चीख-पुकार, धमकी के बीच उसके कोरे स्लेट से दिमाग को खोल के रख दिया।’\nविकास दर सिर्फ तरक्की की नहीं होती, विनाश और विकृति की भी होती है। इसे भी नापने का मीटर बनाइए। सब कुछ मुट्ठी से रेत की तरह फिसलता जा रहा है। वक्त की फिसलपट्टी से कोई एक बार फिसला कि गया। वह उठने लायक नहीं बचता। हम रफ्तार के साथ भाग रहे हैं। शर्त थी कि सब कुछ साथ रहेगा। इस आपाधापी में क्या-क्या नहीं छोड़ कर भागे जा रहे हम… उस बचपन को भी जो कभी चड्ढी पहन कर फूल की तरह खिला करता था।\nलेखकः जयराम शुक्ल\nPrevious articleइन दोनों बहनों को देखकर तो आपकी भी खोपड़ी घूम जाएगी!\nNext article‘ठग्स ऑफ हिन्दोस्तान’ के फ्लॉप होने पर आमिर ने मांगी माफी\nHits Today : 2905\nTotal Hits : 158021


PMRPY : प्रधानमंत्री रोजगार प्रोत्साहन योजना क्या है?\nआज के समय में बहुत से लोग हैं जो एक अच्छी नौकरी की तलाश (find job) में हैं और बहुत से लोग ऐसे भी हैं जो अच्छी नौकरी कर रहे हैं और खुद का बिजनेस करने की सोच रहे हैं या फिर बिजनेस भी कर रहे हैं. जो लोग बिजनेस कर रहे हैं वे अपने बिजनेस को बढ़ाने के लिए प्रधानमंत्री रोजगार प्रोत्साहन योजना (Pradhan mantra rojgar protsahan yojna) के तहत लाभ ले सकते हैं जिसमें उन्हें आर्थिक मदद मुहैया कराई जाएगी.\nBy रवि नामदेव\t On Mar 3, 2020 3,880 0\nप्रधानमंत्री रोजगार प्रोत्साहन योजना (What is Pmrpy Scheme?)\nजो लोग कंपनियों में काम करते हैं उनका पीएफ़ और बीमा करवाया जाता है. अगर आपके साथ भी कर्मचारी काम कर रहे हैं और उनका पीएफ़-बीमा है तो सरकार आपको आर्थिक मदद देती है. ये आर्थिक मदद आपको प्रोत्साहन के रूप में दी जाती है. इस योजना के तहत आपके कर्मचारियों के EPF और ESI का वो योगदान जो आप देंगे उसे3साल तक सरकार देती है.\nयोजना का लाभ (What is the benefit of Pmrpy?)\nजिन लोगों का पीएफ़ कटता है उनके पीएफ़ में आपने देखा होगा की पीएफ़ का आधा हिस्सा कर्मचारी की सैलरी और आधा हिस्सा कंपनी के द्वारा भरा जाता है. जो हिस्सा कंपनी द्वारा दिया जाएगा इस योजना के तहत उस हिस्से को तीन साल तक देने की जरूरत नहीं है वो सरकार देगी.\nकौन ले सकता है PMRPY का लाभ (Who is eligible for pmrpy?)\n– इसका लाभ वे सभी उद्यम ले सकते हैं जो ईपीएफ़ओ में रजिस्टर्ड हैं.\n– इसका लाभ लेने के लिए आपके पास लेबर आइडेंटिफिकेशन नंबर होना चाहिए.\n– आपके करचरियों के पास आधार से जुड़ा उनिवर्सल अकाउंट नंबर यानि यूएएन होना चाहिए.\n– आपके कर्मचारियों की सैलरी 15 हजार रुपये प्रतिमाह से ज्यादा नहीं होनी चाहिए.\n– आपका उद्यम एक अप्रैल 2016 के बाद ईपीएफ़ओ पर रजिस्टर्ड होना चाहिए.\n– इसमें ईपीएफ़ योगदान के रूप में आपको वेतन का 3.67 प्रतिशत हर महीने जमा करना है.\nप्रधानमंत्री रोजगार प्रोत्साहन योजना के लिए आवेदन (How to apply for pmrpy scheme?)\nइस योजना में आवेदन कंपनी वाले ही कर सकते हैं. अगर कोई कर्मचारी करना चाहे तो वो नहीं कर सकता. आवेदन करने के लिए आपके संघटन के पास एलआईएन यानि लेबर आइडेंटिफिकेशन नंबर होना चाहिए. इसके बाद आपको www.pmrpy.gov.in पर जाकर लॉगिन करना है. यहां पर आप एलआईएन की मदद से लॉगिन कर पाएंगे. वैबसाइट पर जाकर आवेदन करें और फॉर्म को सबमिट करें. इसमें आपको उन्हीं कर्मचारियों के पीएफ़ का फायदा मिल पाएगा जिनके आधार नंबर पीएफ़ अकाउंट से लिंक होंगे.\nसरकार द्वारा शुरू की गई इस योजना से किसी भी नए उद्यम को शुरू करने वाले व्यक्ति को काफी लाभ मिल सकता है. जब कोई बिजनेस शुरू करता है तो उसे शुरू में फंडिंग के काफी सारे इशू होते हैं जिसके चलते कई बिजनेस बंद हो जाते हैं. इसलिए सरकार उन पर से पीएफ़ के माध्यम से खर्चों का थोड़ा बोझ कम करने में सहायता करती है.\nPmrpypmrpy benefitpmrpy eligibilitypmrpy online apply


SBI ग्राहकों के लिए खुशखबरी, 1 अगस्त से बिल्कुल फ्री हो जाएगी बैंक की ये सर्विस – TheDesiAwaaz\nअगर आप भी एसबीआई के ग्राहक हैं तो आपको बता दें कि आपके लिए आपका बैंक एक बड़ी खबर लेकर आया है. जी हां, दरअसल देश का सबसे बड़ा सरकारी बैंक स्टेट बैंक ऑफ इंडिया अपने ग्राहकों के लिए पैसों के लेन-देन से जुड़ी IMPS सर्विस को एक अगस्त से बिल्कुल मुफ्त करने जा रहा है.\nबता दें कि सूत्रों से मिली जानकारी के मुताबिक, एसबीआई इसके बाद NEFT और RTGS के चार्जेस भी खत्म करने तैयारी में है. मालूम हो कि RBI की ओर से ऑनलाइन ट्रांजेक्शन जैसे NEFT, RTGS, IMPS के चार्जेस खत्म किए जाने के बाद SBI भी अपने ग्राहकों के लिए इससे फ्री करने जा रहा है. आपको बता दें कि ऑनलाइन बैंकिंग में फंड ट्रांसफर के3विकल्प ; एनईएफटी, आरटीजीएस और आईएमपीएस मिलते हैं.\nआपकी जानकारी के लिए बता दें कि इमीडिएट पेमेंट सर्विसेज को ही आईएमपीएस कहते हैं. दरअसल आईएमपीएस मोबाइल के जरिए फंड ट्रांसफर करने का मोड है. बता दें कि इस मोड का उपयोग कर अकाउंट होल्डर मोबाइल से अपने दोस्त या रिश्तेदार को फंड ट्रांसफर कर सकता है. दरअसल यह सुविधा एनपीसीआई (राष्ट्रीय भुगतान कॉर्पोरेशन ऑफ इंडिया) द्वारा दी जाती है.\nआपको बता दें कि इसके जरिए आप 24X7 फंड ट्रांसफर कर सकते हैं. दरअसल इस सर्विस की सबसे खास बात यह है कि इसमें रियल टाइम फंड ट्रांसफर होता है.\nमालूम हो कि अगर आपने किसी व्यक्ति को IMPS के जरिए रात को3बजे फंड ट्रांसफर किया है, तो वह उसी समय अकाउंट होल्डर के अकाउंट में पहुंच जाएगा.\nयहां आपको बता दें कि इस सेवा को आप छुट्टी के दिन भी इस्तेमाल कर सकते हैं. जबकि एनईएफटी और आरटीजीएस सर्विस आपको एक निश्चित समय तक ही मिलती है. यही नहीं इसके साथ ही इसमें वर्किंग डे के दिन ही फंड ट्रांसफर होता है. हालांकि ऐसे में अगर आपने छुट्टी के दिन फंड ट्रांसफर किया, तो वह वर्किंग डे तक पेंडिंग रहता है.\nआईएमपीएस से फंड ट्रांसफर का क्या है समय


टोयोटा यारिस Price in टुमकुर - November 2021 On Road Price of यारिस in टुमकुर - CarWale\nटोयोटा यारिस की ऑन रोड प्राइस टुमकुर में\nटुमकुर में टोयोटा यारिस की क़ीमत ₹ 10.64 लाख से शुरू होकर ₹ 18.25 लाख तक जाती है। यारिस एक Sedan है, जिसे 1496 cc पेट्रोल इंजन के विकल्पों में ऑफ़र किया जाता है। पेट्रोल के लिए 1496 cc on road price ranges between ₹ 10.64 - 18.25 लाख इंजन है।\nटोयोटा यारिस टुमकुर में प्राइस (वर्ज़न्स के प्राइस की सूची)\nटोयोटा यारिस जैसी गाड़ी की प्राइस टुमकुर में देखें\nऑल न्यू सिटी की टुमकुर में प्राइस\nवरना की टुमकुर में प्राइस\nसिटी की टुमकुर में प्राइस\nसियाज की टुमकुर में प्राइस\nवेंटो की टुमकुर में प्राइस\nरैपिड टीएसआई की टुमकुर में प्राइस\nडस्टर की टुमकुर में प्राइस\nसेल्टोस की टुमकुर में प्राइस\nएस्टर की टुमकुर में प्राइस\nयारिस का यूज़र रिव्यू टुमकुर में\nयारिस से जुड़े सवाल-जवाब और टुमकुर में प्राइस\nप्रश्न: टुमकुर में टोयोटा यारिस की ऑन-रोड क़ीमत क्या है?\nजे एमटी ऑप्शनल [2019-2020] ट्रिम के लिए टुमकुर में टोयोटा यारिस की ऑन रोड क़ीमत₹ 10.64 लाख से शुरू होती है और वीएक्स सीवीटी ट्रिम के लिए ₹ 18.25 लाख तक जाती है।\nप्रश्न: टुमकुर में यारिस का विस्तृत ब्रेकअप क्या है?\nटुमकुर में यारिस के बेस वेरीएंट की क़ीमत का विस्तृत ब्रेकअप इस प्रकार है: एक्स-शोरूम क़ीमती - ₹ 8,76,000, आरटीओ - ₹ 1,44,130 और बीमा - ₹ 44,266। ऊपर दिए गए सभी भागों में टुमकुर में यारिस की ऑन-रोड क़ीमत ₹ 10.64 लाख शामिल है। अन्य वेरीएंट्स के क़ीमत की पूरी जानकारी के लिए, click here।\nप्रश्न: यारिस टुमकुर के लिए डाउनपेमेंट या ईएमआई क्या है\nडाउनपेमेंट राशि को ₹ 2,75,996 मानते हुए, टुमकुर में यारिस के बेस वेरीएंट की ईएमआई ₹ 16,558 होगी। यह गणना 9.5% लोन ब्याज दर और5वर्ष की लोन अवधि को देखते हुए की गई है। अपनी ईएमआई को अनुकूलित करने के लिए, click here।\nयारिस की टुमकुर में प्राइस


उत्तराखण्ड की प्रमुख जनजातियाँ | Major tribes of Uttarakhand\nUttarakhand • Culture\nजनजातियाँ किसी भी समाजिक परिवेश का वह हिस्सा होती हैं जिनकी परंपराएं और संस्कृति उस राज्य के बहुल जातियों से अलग होती हैं। इनके लिए सामान्यतः प्रयुक्त होने वाला शब्द आदिवासी है। जो पहाड़ियों या जंगलों में रहने वाले प्रदेश के मूल निवासी होते हैं। भारतीय विधि ने इन लोगों को जनजाति शब्द से उल्लेखित किया है। उत्तराखण्ड में भी कई जनजातियाँ बरसों से रच बस रही है। उत्तराखण्ड की प्रमुख जनजातियाँ थारु, जौनसारी, बोक्सा, भोटिया तथा राजि जनजाति के नाम से पहचानी गई है। उत्तराखण्ड में निवास करने वाली इन प्रमुख जनजातियों को 1967 के अनुसूचित जनजाति के अंतर्गत रखा गया है।\nउत्तराखण्ड की प्रमुख जनजातियाँ थारु, जौनसारी, बोक्सा, भोटिया तथा राजि में से सबसे अधिक जनसंख्या वाली जनजाति थारु है तथा सबसे कम जनसंख्या वाली जनजाति राजी है। इन जनजातियों की सबसे अधिक संख्या उधमसिंहनगर तथा सबसे कम संख्या रुद्रप्रयाग जिले में देखने को मिलती हैं। नीचे उत्तराखण्ड की प्रमुख जनजातियाँ और उनके बारे में संक्षिप्त विवरण दिया गया है।\n4. बोक्सा जनजाति\n5. राजी जनजाति\nथारु जनजाति जनसंख्या की दृष्टि से उत्तराखण्ड की सबसे बड़ी जनजाति है। जो उधमसिंहनगर नगर के खटीमा, किच्छा और सितारगंज के 141 गाँवों में निवास करती है। उत्तराखण्ड के अलावा थारु जनजाति अन्य राज्यों जैसे बिहार, उत्तरप्रदेश व नेपाल में महाकाली नदी के पश्चिमी तट पर निवास करती है। इनके शरीरिक कद छोटा होता है तथा ये चौड़े मुख वाले मंगोंलों से इनकी बनावट मिलती है। कुछ विद्वान इनका जन्मस्थान राजस्थान के थार मरुस्थल बताते हैं। वहीं ये खुद को महाराणप्रताप का वंशज समझते हैं। इस जनजाति के लोग होली पर खिचड़ी नृत्य करते हैं। वहीं इस जनजाति में बदला विवाह और लठभरवा भोज जैसी प्रथा भी प्रचलित हैं। इस जनजाति के लोग हिन्दू देवी देवताओं की पूजा करते हैं। वहीं देवताओं को स्वनिर्मित शराब चढ़ाने का भी प्रचलन है।\nजौनसारी उत्तराखण्ड की दूसरी सबसे बड़ी जनजाति है जो मुख्य रुप से भाबर क्षेत्र व देहरादून के चकराता, कालसी, त्यूनी, लाखामंडल क्षेत्र, टिहरी का जौनपुर और उत्तरकाशी के परग नेकान क्षेत्र में निवास करते हैं। इनका संबंध इण्डो आर्यन परिवार से देखने को मिलता है। इनकी मुख्य भाषा जौनसारी है तथा कहीं कहीं देवघारी व हिमाचली भाषा भी बोली जाति है। यह जनजाति खसास, कारीगर और हरिजन खसास नामक तीन वर्गों में बाँटी गई है।\nइस जनजाति की वेशभूषा में पुरुष झंगोली (ऊनी पजामा), डिगुबा (ऊनी टोपी) तथा स्त्री झगा (कुर्ती-कमीज) तथा चोल्टी (कुर्ते के बाहर चोली) पहनते हैं। इस जनजाति में बेवीकी, बोईदोदी की और बाजादिया आदि प्रकार के विवाह प्रचलित हैं। ये भी हिन्दू धर्म के उपासक हैं तथा हनौल इनका प्रमुख देवालय है। तीज त्यौहार के रुप में जौनसारी जनजाति के लोग बिस्सू (वैशाखी), पंचाई या पांचो (दशहरा), दियाई (दीपावली) माघत्यौहार, नुणाई, जागड़ा, अठोई (जन्माष्टमी) आदि विशिष्ट त्यौहार मनाते हैं। ये खुद को पाँडवों का वंशज बताते हैं तथा दीपावली के एक माह बाद इस त्यौहार को मनाते हैं। इस दिन ये भयलो (हौला) जलाकर खेलते हैं। महासू (महाशिव) इनके प्रमुख देवता हैं।\nभोटिया जनजाति एक अर्द्धघुमंतू जनजाति है। जो पूर्व में तिब्बत और चीन से व्यापार किया करती थी। इस जनजाति के लोगों को खस राजपूत कहते हैं। भोटिया जनजाति के लोगों को कश्मीर के लद्दाख में भोटा तथा हिमाचल जे किन्नौर में इन्हें भोट नाम से जाना जाता है। उत्तराखण्ड में भोटिया जनजाति के लोग पिथौरागढ, चमोली तथा उत्तरकाशी जिले के 291 सीमावर्ती गांवों में निवास करते हैं। जिनमें अंगर, जादूंग व नेलंग उत्तरकाशी में, चमोली में माणा, मलारी, नीति व टोला तथा पिथौरागढ में डुंग, मिलम, तेडांग, मर्तोली, जोलिंग व कोंग कुटि आदि क्षेत्र प्रमुख हैं।\nशारीरिक दृष्टि से ये तिब्बत व मंगोलियन जाति के मिश्रण हैं। यह प्रायः शीतकाल में नीचले आवासों पर आकर ठहरते हैं। इनका पारंपरिक परिधान में पुरुष रंगा (घुटने तक का कोट), गैजू या खगचसी (ऊनी पाजामा), चुंगुठी या चुकुल (टोपी) व बांखे (ऊनी जूता) पहनते हैं। वहीं स्त्रियाँ च्यूमाला (मैक्सीनुमा वस्त्र), च्यूंकला (टोपिनुमा वस्त्र), ज्यूख्य (कमर में बाँधने वाला वस्त्र), च्युब्ति, ज्यूज्य (कमर में लपेटने का वस्त्र) आदि पहनती हैं। ये प्रमुख रुप से हिन्दू देवताओं के उपासक हैं मगर कुछ बौद्ध की भी उपासना करते हैं। भोटिया जनजाति के लोग नंदादेवी, भूम्याल, ग्वाला, दुर्गा आदि की उपासना अपनी रक्षा के लिए करते हैं। वहीं इस जनजाति में प्रत्येक 12 वर्ष में कंडाली नामक पर्व भी मनाया जाता है।\nइसे भी पढ़ें – ऋषिगंगा के ऊपर स्थित नीती घाटी, रैणी गाँव और रीणी के झूला पुल का इतिहास\nबोक्सा जनजाति के लोग उत्तराखण्ड के तराई-भाबर क्षेत्र में उधमसिंहनगर के बाजपुर, गदरपुर एंव काशीपुर, नैनीताल के रामनगर, पौड़ी के दुगड्डा तथा देहरादून के विकासनगर, डोईवाला एंव सहसपुर विकासखंडों के 173 गाँवों में निवास करते हैं। नैनीताल व उधमसिंहनगर के बोक्सा बहुल क्षेत्र को बुक्साड़ कहा जाता है। इनके वंशजों के बारे में विद्वानों के विभिन्न मत है कोई इन्हें पंवार वंश का मानता है तो कोई मराठों द्वारा भागाए वंश का । वहीं कोई इनका मूल निवास चित्तौड़ मानता है।\nबोक्सा जनजाति के लोग सर्वेप्रथम 16वीं शताब्दी में बनबसा (चम्पावत) में आकर बसे थे। इस जनजाति के लोगों की शारीरिक बनावट मिश्रित प्रजातिय लक्षणों को इंगित करती है। इस जनजाति के लोगों की बोली भी विशिष्ट नहीं है। इस जनजाति के परिधान में पुरुष धोती, कुर्ता, सदरी औ पगड़ी पहनता है तो स्त्रियां लंहगा और चोली पहनती हैं। ये भी हिन्दू देवी देवताओं के उपासक हैं। काशीपुर की चौमुंडा देवी को इस जनजाति की सबसे बड़ी देवी मानी जाती है। नैनीताल व उधमसिंहनगर में इस जनजाति के उत्थान के लिए बोक्सा परिषद की भी स्थापना की गई है।\nइसे भी पढ़ें – उत्तराखण्ड में कत्यूरी वंश या कार्तिकेयपुर राजवंश का शासन\nराजी जनजाति के लोग मुख्यतः पिथौरागढ जिले के धारचूला, कनाली छीना एंव डोडीहाट विकास खण्डों के7गाँवों तथा चंपावत के 1 गाँव में निवास करते हैं। यह अन्य जनजातियों की तुलना में सबसे छोटी जनजाति है। इस जनजाति के लोग खुद को हिन्दू बताते हैं तथा वर्ण क्रम में खुद को रजवार (राजपूत) मानते हैं। इनकी भाषा में संस्कृत व तिब्बती शब्दों की अधिकता पायी जाती है तथा सबसे ज्यादा अधिकता मुंडा बोली के शब्दों की है।\nइस जनजाति के लोगों का परिधान पुरूषों का अंगरखा व पगड़ी तथा चोटी भी रखते हैं तो महिलाएं लहंगा, चोली, ओढ़नी धारण करती हैं। इस जनजाति में विवाह के पूर्व संगजांगी व पिंठा संस्कार तथा पलायन विवाह का भी प्रचलन देखने को मिलता है। इसमें बहू की जगह पति वधू के घर रहने की प्रथा है। वहीं पुनर्विवाह का दोनों को समान अधिकार भी दिया गया है। राजि जनजाति के सर्वाधिक लोग पिथौरागढ जिले में ही निवास करते हैं।\nइसे भी पढ़ें – टिहरी के जलियाँ वाला कांड / रवाईं कांड का इतिहास\n“उत्तराखण्ड की प्रमुख जनजातियाँ “-यह पोस्ट अगर आप को अच्छी लगी हो तो इसे शेयर करें साथ ही हमारे इंस्टाग्राम, फेसबुक पेज व यूट्यूब चैनल को भी सब्सक्राइब करें।\nTagsउत्तराखंड का इतिहास उत्तराखण्ड की प्रमुख जनजातियाँ जौनसारी जनजाति थारु जनजाति बोक्सा जनजाति भोटिया जनजाति राजी जनजाति\nउत्तराखण्ड के प्रागैतिहासिक काल का सम्पूर्ण अध्ययन पढ़ें\nकत्यूरी वंश या कार्तिकेयपुर राजवंश का उत्तराखण्ड में शासन


पराजित विजेता, विजयी विजित - Pravakta | प्रवक्‍ता.कॉम : Online Hindi News & Views Portal of India\nपराजित विजेता, विजयी विजित\nपानीपत रण संग्राम के 250वें वार्षिक स्मृति दिन 14 जनवरी 2011 पर विशेष\nभारत के इतिहास में एक महत्वपूर्ण लड़ाई जिसे टर्निंग प्वाईंट आफ हिस्ट्री यह कह सकते हैं ऐसी लड़ाई 14 जनवरी 1761 को पानीपत में हुई। मराठा और अफगानिस्तान का अहमदशाह अब्दाली के बीच का यह महाभीषण संग्राम था। देश की स्वतंत्रता के लिए, विदेशी आक्रांताओं को रोकने के लिए मराठों ने यह संघर्ष किया था। इस लड़ाई में मराठा वीरों का बलिदान हुआ परन्तु देश की रक्षा हुई। इस ऐतिहासिक लड़ाई को इस वर्ष 250 वर्ष पूरे हो रहे हैं।\nशिवाजी के उत्ताराधिकारियों ने नर्मदा उल्लंघित की, चम्बल पार की, दिल्ली पर जोरदार दस्तक दी, अटक पर भगवा झण्डा फहराया और पानीपत की रणभूमि पर भयंकर तांडव करते हुए एक लाख मराठों ने वीर-गति प्राप्त की। परिणामस्वरूप जिसे आज तक पानीपत का विजेता माना जाता रहा है, वह अब्दाली, जिसने अपने को दिल्ली का बादशाह घोषित किया था, वह अब्दाली वापस अफगानिस्तान भाग गया और इस्लाम के अनुयायियों के वायव्य सीमा की ओर से होने वाले आक्रमण सदा के लिए बन्द हो गये। अब्दाली भागा और उसने अपना वकील -राजदूत संधि करने के लिए पुणें की राजसभा में भेजा और आज तक जो पराजित माने जाते हैं उन मराठों ने पानीपत के पश्चात 10-12 वर्षों के अन्दर पुन: दिल्ली के बादशाह की नाक में नकेल डाला। अपनी सत्ता का दबदबा स्थापित किया।\nअटक पर भगवा झण्डा (सन् 1758) फहराने के पश्चात् रघुनाथराव पेशवा दक्षिण वापिस लौटे। पंजाब की व्यवस्था और फिर दोआब पार कर बंगाल तक सत्ता प्रस्थापित करने हेतु दत्ता जी शिन्दे की नियुक्ति हुई। उसी समय ईस्लाम खतरे में यह नारा देकर मौलवी वलीउल्लाह ने अब्दाली को भारत पर आक्रमण करने का न्यौता भेजा। जलते अंगारों के समान शब्दों से भरे आमंत्रण पत्र को पढ़कर अब्दाली का खून खौल उठा और वायुवेग से प्रचण्ड फौज के साथ निकलकर खून भरी आखों का अब्दाली पंजाब पहुंचा। स्वर्ण मंदिर ध्वस्त कर विभिन्न प्रकार के अत्याचार करते हुए वह दिल्ली पहुंचा, वहां तखत पर विराजमान हुआ। उसने अपने को बादशाह घोषित किया और वह कुंजपुरा में दत्ता जी के घेरे में फंसे हुए नजीब की सहायता के लिए निकला। नजीब शुकताल के किले में था। दत्ता जी ने किले पर हमला बोला था। एक ओर से अब्दाली और दूसरी ओर से नजीब के बींच दत्ता जी फंस गये और कुंजपुरा (बुराडी) की रणभूमि पर भीषण लड़ाई हुई, दत्ता जी सिंधिया ने वीरगति प्राप्त की। रणभूमि पर आहत पड़े हुए दत्ता जी पर नजीब और कुतुबशाह द्वारा लत्ता प्रहार करने का क्षोभजनक समाचार महाराष्ट्र में पहुंचते ही महाराष्ट्र प्रतिशोध भाव से धधक उठा।\nश्रीमंत सदाशिव राव भाउ साहब पेशवा और श्रीमंत विश्वासराव पेशवा के सेनापतित्व में प्रचण्ड हरि भक्तों की फौज निकल पड़ी। उसने नर्मदा और चम्बल पार की तथा दिल्ली पर हमला बोला। यमुना के उत्तर किनारे अब्दाली की छावनी थी। अब्दाली के आंखों के सामने मराठों ने दिल्ली पर कब्जा किया। पाण्डवों से पृथ्वीराज तक भारत की परम्परागत अविच्छिन्न राजधानी में- दिल्ली में प्रवेश करते ही भाउसाहब के उपलब्ध पत्र के अनुसार – भाउसाहब के मन में प्रथमत: भाव जागा – ‘हे हस्तिनापुर चे राज्य’ (यह हस्तिनापुर का राज्य) और भाउसाहब के मानस पटल पर रेखांकित और रंगांकित चित्र में छत्रपति शिवाजी महाराज, छत्रपति राजाराम महाराज और श्रीमंत बाजीराव पेशवा को देखा। भाउसाहब ने मराठों की छावनी में विश्वास राव पेशवा की राजसभा आयोजित की। दरबार में विश्वासराव विराजमान होने के पूर्व भाउसाहब ने शाही तख्त के ऊपर के रजत छत्र पर घणाघात किया, छत्र भग्न हुआ। दरबार में श्रीमत विश्वासराव राज गद्दी पर विराजमान होते ही उपस्थित सरदारों ने, सेनाधिकारियों ने श्रीमंत को उपायन अर्पण कर मस्तक (मुजरा) नमाया। भाउसाहब ने अपनी धीर गम्भीर वाणी से हस्तिनापुर के पाण्डवों के राज्य की और पाण्डवों से पृथ्वीराज तक परम्परागत् भारत की राजधानी की स्मृति जागृत की।\nइस राजसभा की अपेक्षित प्रतिक्रिया हुई। मौलवी वलीउल्लाह और नजीबुद्दौला ने ‘हिन्दू राज्य स्थापना की’ निन्दा की। और इस्लाम खतरे में है इस नारे के साथ काफिरों का नाश करने के लिए गाजियो के रणभूमि पर आने का आहवान किया। उधर पंजाब में प्रसन्नता की लहर दौड़ी और सिखनेता मालासिंग जाट ने ‘भाउ महाराज के नाम की द्वाही’ घोषित की। अब्दाली भी थोड़ा कांप उठा था। वह वापस जाने के विचार में था। परन्तु मौलवी वलीउल्लाह और नजीब ने उसे उकसाया और वह युध्द के लिए तैयार हुआ। उधर भाउसाहब भी दत्ता जी शिन्दे की वीरमृत्यु का प्रतिशोध लेने की दृष्टि से कुंजपुरा की ओर निकल पडे। मार्ग में ही भाउसाहब ने शाहआलम को बादशाह घोषित करते हुए विरोधियों को कमजोर करने का प्रयत्न किया। कुंजपुरा पहुंचकर अब्दाली की आखों के सामने नजीबुद्दौला को पराजित कर तथा कुतुबशाह का मस्तक अब्दाली को भेंट कर दत्ता जी की वीर मृत्यु का प्रतिशोध किया। पश्चात दोनों सेनाएं अब्दाली और मराठा पानीपत के मैदान पर आमने सामने आ गई।\nदिनांक 14 जनवरी 1761 पौष शुक्ल 8 को पानीपत की भूमि पर भयंकर रण संग्राम हुआ। मराठों की भयंकर हानि हुई, यह मान्य करना ही होगा। और इस कारण ही आज तक मराठों को पराजित माना जाता है। परन्तु विजयी अब्दाली भी दिल्ली की बादशाही का त्याग कर अफगानिस्तान वापस लौट गया और उसने अपना वकील संधि करने के लिए पुणे की राजसभा में भेजा। तो फिर कौन विजेता और कौन विजित? पानीपत की रणभूमि पर मराठे हारे यह अर्धसत्य है और यही प्रचारित और प्रचलित रहा। अब्दाली पुन: आया नहीं, इतना ही नहीं अपितु वायव्य सीमा की ओर से आने वाले आक्रमण सदा के लिए समाप्त हुए। समकालीन ब्रिटिश अधिकारी मेजर इवान बॉक लिखता है पानीपत की हार भी गर्व की और कीर्तिदायक थी। मराठा हारे परन्तु अब्दाली को भी वापस जाना पड़ा। यह विजेता को पराजित करने वाला पराभव था। इस युध्द के पश्चात केवल दस वर्षों में फिनिक्स पक्षी जैसे महादजी सिंधिया के नेतृत्व में मराठा फिर से दिल्ली आये और बादशाह शाहआलम की नाक में नकेल डाला।\nआखिर में एक बात बताना चाहता हूं कि 16 सितम्बर 1760 का भाउसाहब पेशवा एक महत्वपूर्ण पत्र है। वे लिखते हैं, शुजा और नजीब खान का समझौता का प्रस्ताव आया कि सरहिन्द (पंजाब) तक का प्रदेश अब्दाली का यह मान्य करो……. हम सहमत नहीं है…… अटक (पेशावर) तक हिन्दुस्तान….. उसके आगे अब्दाली का प्रदेश। देश की सरहद के सम्बन्ध में समझौता करने के लिए पेशवा तैयार नहीं हुए यह अत्यन्त महत्वपूर्ण बात है। उन्होंने समझौता नहीं किया, संघर्ष किया, बलिदान दिया और देश की रक्षा की। अगर यह समझौता होता तो अपने भारत का मानचित्र अलग होता…..।\nऐसे स्वतंत्र सेनानियों को अभिवादन करना हरेक भारतीय का पवित्र कर्तव्य है और इसी दृष्टि से 14 जनवरी को पानीपत में कार्यक्रम को रहा है। पानीपत में इस युध्द का स्मारक बनाना चाहिए ताकि आने वाली पीढ़ियों को प्रेरणा मिले।\nTags: Panipat पानीपत


मुख्यमंत्री Bhupesh Baghel ने राजधानी रायपुर के पंडित दीनदयाल उपाध्याय ऑडिटोरियम में तीन दिवसीय राष्ट्रीय जनजातीय साहित्य महोत्सव का किया शुभारंभ\nHome/छत्तीसगढ़/मुख्यमंत्री Bhupesh Baghel ने राजधानी रायपुर के पंडित दीनदयाल उपाध्याय ऑडिटोरियम में तीन दिवसीय राष्ट्रीय जनजातीय साहित्य महोत्सव का किया शुभारंभ\nरायपुर। मुख्यमंत्री भूपेश बघेल (Bhupesh Baghel) ने राजधानी रायपुर के पंडित दीनदयाल उपाध्याय ऑडिटोरियम में तीन दिवसीय राष्ट्रीय जनजातीय साहित्य महोत्सव का शुभारंभ करते हुए कहा कि जो प्रजातियां विलुप्त हो रही हैं, उन्हें हमें बचाना है। इसके लिए जनजातीय भाषा, संस्कृति और सभ्यता के संरक्षण और संवर्धन की जरूरत है। उन्होंने कहा कि छत्तीसगढ़ में राष्ट्रीय जनजातीय साहित्य महोत्सव का पहली बार आयोजन हो रहा है।\nयह आयोजन सांस्कृतिक दृष्टि से अन्य समाजों और जनजातीय समाज के बीच निश्चित रूप से सेतु का काम करेगा। इस कार्यक्रम में अनुसूचित जाति एवं जनजाति मंत्री डॉ. प्रेमसाय सिंह टेकाम, संस्कृति मंत्री श्री अमरजीत भगत, महिला एवं बाल विकास मंत्री श्रीमती अनिला भेंड़िया, पूर्व मुख्य सचिव श्री सुनील कुजूर, राज्य वित्त आयोग के अध्यक्ष श्री सरजियस मिंज, सचिव अनुसूचित जाति एवं जनजाति श्री डी.डी. सिंह भी मंचस्थ थे।\nराष्ट्रीय जनजातीय साहित्य महोत्सव में मुख्यमंत्री श्री भूपेश बघेल ने पद्मश्री लोकनायक हलधर नाग, साकीनी रामचंद्रा और अर्जुन सिंह धुर्वे को शॉल और नारियल भेंटकर सम्मानित किया। मुख्यमंत्री ने प्रख्यात कवि पद्मश्री हलधर नाग को सम्मानित करते हुए आत्मीयता से गले लगाया। उन्होंने समारोह में देशभर से पहुंचे विख्यात साहित्यकारों, रचनाकारों, विश्वविद्यालयों के अध्येताओं, शोधर्थियों, विषय-विशेषज्ञों, नृतक दलों, चित्रकारों का स्वागत करते हुए कहा कि छत्तीसगढ़ में सरगुजा से बस्तर तक अनेक जनजातियां निवास करती हैं और उनकी भाषा-शैली भी अलग-अलग है।\nमुख्यमंत्री ने कहा कि छत्तीसगढ़ में पिछले तीन वर्षाें में नक्सली समस्या कम हुई है। अब छत्तीसगढ़ की चर्चा देश-दुनिया में यहां की समृद्ध संस्कृति के लिए हो रही है। हमारी सरकार ने जनजातियों की संस्कृति और सभ्यता के संरक्षण के लिए आदिवासी नृत्य महोत्सव का आयोजन कराया, जिसका स्वरूप अंतर्राष्ट्रीय हो गया। इससे देश-दुनिया के लोगों को छत्तीसगढ़ को जानने और समझने का मौका मिला। उन्होंने कहा कि चिंता का विषय है कि विश्व में बहुत सी जनजातियों का अस्तित्व समाप्त हो रहा है, जिससे उनकी संस्कृति विलुप्त हो रही है।\nमुख्यमंत्री श्री बघेल ने कहा कि छत्तीसगढ़ सरकार ने जनजातीय संस्कृति के संरक्षण के लिए स्कूली स्तर भी पहल की है। इसके लिए प्रदेश में 16 प्रकार की बोली में पाठ्य पुस्तक तैयार की गई है। अब प्रदेश में कक्षा पहली और दूसरी के बच्चे अपनी स्थानीय भाषा में पढ़ाई कर रहे हैं। जनजातीय भाषाओं, बोलियांे, कला-परंपराओं के संरक्षण और संवर्धन के लिए बस्तर में बादल अकादमी की स्थापना की गई है। इसी तरह की अकादमी अन्य जनजातीय बहुलता वाले जिलों में भी स्थापित की जा रही है। उन्होंने कहा कि साहित्य, नृत्य, चित्रकारी का प्रदर्शन निश्चित रूप से सभी समाज को जोड़ने में सेतु का कार्य करता है\nमुख्यमंत्री बघेल ने कहा कि छत्तीसगढ़ सरकार आदिवासी हितों के संरक्षण के प्रतिबद्ध है। हमारी सरकार में आदिवासियों को उनका अधिकार दिलाने के लिए वन अधिकार पत्र प्रदान सरकार की इसी प्रतिबद्धता को दर्शाता है। उनके रोजगार के लिए वन क्षेत्रों में फलदार वृक्ष लगाने का निर्णय सरकार द्वारा लिया गया है, इससे वनों में वृक्षों के संरक्षण के साथ ही वनवासियों को उनकी जरूरत की चीज उपलब्ध होगी। इसी प्रकार प्रदेश में पहले7लघु वनोपजों की खरीदी की जाती थी, अब 65 लघु वनोपजों की खरीदी की जा रही है। इसके साथ ही इन लघु वनोपजों का प्रसंस्करण और मूल्य संवर्धन भी किया जा रहा है। उन्होंने कहा कि हमारी सरकार जनजातियों की शिक्षा, स्वास्थ्य और रोजगार के लिए कार्य कर रही है\nअनुसूचित जाति एवं जनजाति विकास मंत्री डॉ. प्रेमसाय सिंह टेकाम ने की। उन्होंने कहा कि जंगल का संरक्षण आदिवासी करते हैं। देश में 80 प्रतिशत वनोपज की खरीदी छत्तीसगढ़ राज्य से होती है। मुख्यमंत्री श्री भूपेश बघेल ने गुणवत्तापूर्ण शिक्षा के लिए वर्तमान परिस्थितियों को ध्यान में रखते हुए 171 स्वामी आत्मानंद अंग्रेजी माध्यम स्कूल प्रारंभ किए हैं। जिसका लाभ जनजातीय समाज के बच्चों को भी मिल रहा है। प्रदेश में प्रयास विद्यालय के माध्यम से जनजातीय समाज के बच्चों को इंजीनियरिंग और मेडिकल पढ़ाई के लिए प्रवेश परीक्षा की तैयारी के लिए कोचिंग दी जा रही है। उन्होंने कहा कि जनजातीय परंपरा और साहित्य को लिपिबद्ध किया जाना जरूरी है।\nअब आदिवासी समाज में इस दिशा में आगे बढ़ रहा है। उन्होंने कहा कि राष्ट्रीय जनजातीय साहित्य महोत्सव के साथ ही तीन दिन तक यहां राज्य स्तरीय कला एवं चित्रकला प्रतियोगिता एवं नृत्य महोत्सव का आयोजन किया जाएगा। इसके अतिरिक्त जनजातीय साहित्य प्रचार-प्रसार और विकास के लिए पुस्तक मेले का आयोजन किया गया है। जिसमें विशेष रूप से जनजातीय विषयों पर प्रकाशित पुस्तकों को प्रदर्शन सहविक्रय की व्यवस्था स्टॉल के माध्यम से की गई है।\nसाथ ही राज्य के विभिन्न विभागों जैसे हस्तशिल्प विकास बोर्ड, आदिम जाति अनुसंधान एवं प्रशिक्षण संस्थान, औषधि पादप बोर्ड, जनसम्पर्क विभाग, माटी कला बोर्ड, संस्कृति एवं पुरातत्व विभाग, राज्य लघु वनोपज सहकारी संघ के स्टॉल भी लगाए गए हैं। स्टॉल में गढ़कलेवा तथा बस्तरिहा व्यंजन का स्वाद भी जनसमूह ले सकेंगे।


pexels . पर अकील मजूमदार द्वारा फोटो\nकई वर्षों के बाद, हम अपने प्रक्षेपवक्र को देखते हैं और मानते हैं कि अपरिपक्वता के हमारे नए दिनों के बाद से हम एक लंबा सफर तय कर चुके हैं। वास्तविक आध्यात्मिक परिपक्वता फटने या वृद्धि में नहीं आती है। यह सीखने, पोषण करने और प्रकट होने की एक क्रमिक प्रक्रिया है।\nसुबह तब आती है जब आप पहचानते हैं कि जिन चीजों में आपकी रुचि थी उनमें से कई ने आप पर अपना आकर्षण खो दिया है। आपने उन्हें जाने देने का फैसला नहीं किया। यह अभी हुआ। एक युवा लड़की के रूप में, आप खिलौनों में थे ; एक किशोरी के रूप में, आपका ध्यान लड़कों पर चला गया ।\nकिसी भी जीवन के अनुभव को विकास के लिए उत्प्रेरक के रूप में इस्तेमाल किया जा सकता है।\nहालांकि, कुछ मौसम स्थितियां फूल के विकास के लिए अधिक अनुकूल होंगी। इसी तरह, कुछ ग्रह नक्षत्र हमारे यहां पृथ्वी पर परिपक्व होने के पक्ष में होंगे।\nइस लेख में, आप अपने जीवन के कुछ चरणों के बारे में जानेंगे, जो आपकी आध्यात्मिक परिपक्वता की यात्रा के लिए विशेष रूप से महत्वपूर्ण होंगे।\nसूर्य/चंद्र की युति\nप्राणायाम, ची गोंग आदि जैसे आध्यात्मिक चिंतन और ऊर्जा कार्य के लिए ये महान दिन हैं।\nइस तरह की ऊर्जा प्रथाओं का लक्ष्य चंद्रमा की ऊर्जावान धाराओं (आपके शरीर के बाईं ओर इड़ा नाडी) को सूर्य (आपके शरीर के दाईं ओर पिंगला नाडी) के साथ सामंजस्य स्थापित करना है ।\nइसी तरह, हर महीने जिस दिन चंद्रमा आपके जन्म के सूर्य नक्षत्र में गोचर करता है, वह साधना के लिए आरक्षित करने के लिए एक उत्कृष्ट दिन है।\n2. बाह्य ग्रह गोचर\nबाहरी ग्रहों का गोचर महत्वपूर्ण बदलावों और सीखने के अनुभवों के साथ संभावित संकटपूर्ण समय ला सकता है।\nबाहरी ग्रह यूरेनस , नेपच्यून और प्लूटो, हमारे जीवन में अवैयक्तिक शक्तियों का संकेत देते हैं जो कि जब भी हमें थोड़ी बाहरी प्रेरणा की आवश्यकता होती है, तो कदम बढ़ाते हैं। कभी-कभी हमें अपने आराम क्षेत्र को छोड़ने और परिपक्व होने के लिए धक्का देना, हिलाना और चिंतित होना पड़ता है।\nयूरेनस पारगमन नए अनुभव, विचार और अंतर्दृष्टि लाता है और हमें बिजली का एहसास करा सकता है।\nप्लूटो पारगमन बहुत कठोर हो सकता है और उन चीजों को हमसे दूर कर सकता है जो हमारी प्रगति की सेवा नहीं करते हैं लेकिन जिससे हमारा अहंकार किसी भी तरह चिपक जाता है।\nनेपच्यून पारगमन एक गहरी लालसा दिखाता है। दरवाजे खुल सकते हैं, और जीवन बदलने वाली संभावनाएं साकार हो सकती हैं।\n3. केतु आपके 12वें भाव में गोचर कर रहा है\nचूंकि वैदिक ज्योतिष में केतु मोक्ष कारक है और बारहवां घर सबसे महत्वपूर्ण मोक्ष घर है, इसलिए आध्यात्मिक मुक्ति की संभावना बढ़ जाती है। आपको पूरी तरह से खुद को स्वीकार करने से रोकने वाली अतृप्त असंतुष्ट इच्छाएं आखिरकार मुक्त हो सकती हैं।\n4. राहु की परिपक्वता\nयह अवधि आमतौर पर 40-42 के आसपास होती है और आम तौर पर इसे "मिडलाइफ क्राइसिस" के नाम से जाना जाता है। "लोगों को तब एहसास हो सकता है कि उनका सख्त व्यक्तिगत सुरक्षा प्रतिमान केवल उन्हें चिंता की स्थिति में ही सीमित रखता है और उनके सपनों को पूरा होने से रोकता है। उन्हें अज्ञात क्षेत्रों में उद्यम करने और अपने कर्म को पूरी तरह से अपनाने की जरूरत है।\nएक अच्छा ज्योतिषी जो इस सीखने की प्रक्रिया की सूक्ष्मताओं को इंगित कर सकता है, वह आपके जीवन की इस अवधि में एक अमूल्य संपत्ति है।\nज्ञान की खोज माउंट एवरेस्ट पर चढ़ने जैसा नहीं है; यह एक चट्टान को गिराने जैसा है जिसे आप अपने हाथ में पकड़े हुए हैं।" (स्वामी दयानंद सरस्वती)\nयदि आप ज्योतिषीय पठन में रुचि रखते हैं , तो कृपया मुझे एक संदेश लिखें या मेरी वेबसाइट पर जाएँ: www.astroroth.com


Priest cut his penis after being hurted with allegations of religious leaders in rajasthan - धार्मिक नेताओं के खिलाफ आरोपों से परेशान महंत ने अपना लिंग काटा - Latest News & Updates in Hindi at India.com Hindi\nजयपुर: विभिन्न धार्मिक नेताओं के खिलाफ आरोपों और बयान से परेशान 40 वर्षीय एक महंत ने कथित तौर पर अपना लिंग काट लिया. मंधान थाने के प्रभारी राम किशन ने बताया कि सेवा वाली सेवागिरि धाम के महंत अनिल पुरोहित कथित तौर पर विभिन्न धार्मिक नेताओं के खिलाफ लगाए गए आरोपों और बयानों से कथित तौर पर परेशान थे. महंत ने शुक्रवार देर रात अपने कमरे में अपना लिंग कथित तौर पर काट लिया. पुलिस अधिकारी ने बताया कि महंत के अनुयायी उन्हें एक अस्पताल ले गये जहां से उन्हें इलाज के लिये जयपुर रेफर कर दिया गया. उन्होंने बताया कि महंत का जयपुर में इलाज चल रहा है. उनका बयान दर्ज किया गया है.\nदिल्ली पुलिस की एक टीम एक शिष्या के साथ रेप के आरोपी स्वयंभू बाबा दाती महाराज के राजस्थान स्थित एक आश्रम में गई. एक अधिकारी ने यह जानकारी दी. एक जिला पुलिस अधिकारी ने बताया कि टीम के साथ बलात्कार पीड़िता भी थी. टीम को दाती महाराज पाली स्थित आश्रम में नहीं मिला था. उन्होंने कहा कि टीम ने पीड़िता के आरोपों की पुष्टि के लिए आश्रम का निरीक्षण किया. अधिकारी ने बताया कि स्थानीय पुलिस ने टीम द्वारा मांगी गई मदद को उपलब्ध कराया.\nमहिला ने रविवार को दक्षिण दिल्ली में फतेहपुर बेरी पुलिस थाने में दाती महाराज के खिलाफ एक शिकायत दर्ज कराई थीं. इसके बाद यह मामला अपराध शाखा को स्थानांतरित कर दिया गया था. महिला ने आरोप लगाया है कि दाती महाराज के दिल्ली और राजस्थान स्थित आश्रमों में उसका यौन उत्पीड़न किया गया और उसने अपनी शिकायत में स्वयंभू बाबा के दो पुरुष शिष्यों के भी नाम लिए.


अभिषेक सिंह 30 November, 2020 12:00 PM IST\n2014 लोकसभा चुनाव के वक्त भाजपा ने तमाम बड़े-बड़े वादे किए थे. उन्हीं में से एक था 2022 तक किसानों की आय दोगुनी करना. हालांकि इन छह सालों में सरकार ने ऐसा कुछ नहीं किया जिससे यह लगे कि किसानों की आय 2022 तक दोगुनी हो जाएगी. उल्टे समय-समय पर मोदी सरकार को किसानों का विरोध झेलना पड़ा है. इधर, कृषि कानून 2020 के खिलाफ अड़े किसान मानने को तैयार नहीं है और खुलेआम सरकार को दिल्ली बॉर्डर से चुनौती दे रहे हैं.\nपंजाब, हरियाणा समेत अन्य राज्यों से दिल्ली बॉर्डर पर एकजुट किसान सरकार से कृषि कानून 2020 को वापस लेने की मांग कर रहे हैं. उनका कहना है कि कृषि कानून 2020 काला कानून है. इससे कृषि के निजीकरण को बढ़ावा मिलेगा. साथ ही जमाखोरों और बड़े कॉरपोरेट घरानों को फायदा होगा और किसी किसान से उसकी फसल औने पौने दाम पर खरीदी जाएगी. इसीलिए कॉरपोरेट घरानों की खरीद पर भी MSP तय की जाए.\nयह पहली बार नहीं है जब किसान मोदी सरकार से किसानों के हित को लेकर दो-दो हाथ करने को तैयार हैं. इससे पहले 2017 में तमिलनाडु के सैकड़ों किसानों ने कर्ज माफी को लेकर जंतर-मंतर पर प्रदर्शन किया था. उस वक्त सरकार का ध्यान आकर्षित करने के लिए नरमुंड गले में डालकर, सिर मुंडवाकर, मरे हुए सांप और जिंदा चूहे को मुंह में दबाकर विरोध दर्ज करवाया. इसके बावजूद सरकार ने उनकी एक न सुनी. अंतत: किसानों को अपने राज्य लौटना पड़ा.\nबात सिर्फ यहीं तक खत्म हो जाती तो ठीक थी, लेकिन हद तो तब हो गई, जब किसानों की हितैषी बताने वाली शिवराज सिंह चौहान सरकार में मंदसौर में निहत्थे किसानों पर मध्य प्रदेश पुलिस ने फायरिंग कर दी. इसमें छह किसानों की मौत हो गई, जबकि कई घायल हो गए. इस कार्रवाई को लेकर सभी आक्रोश में थे. अगले दिन तमाम अखबारों ने बड़े ही प्रमुखता से इस खबर को छापी थी. साथ ही देश और विदेश में रहने वाले कई लोगों ने इस कार्रवाई की निंदा भी की.\nनासिक से मुंबई किसानों का पैदल मार्च\nसाल 2018 में एक बार फिर किसानों का आक्रोश देखने को मिला था. तब नासिक से मुंबई तक किसानों का विशाल मार्च हुआ था. हालांकि उस वक्त मुख्यमंत्री देवेंद्र फडणवीस किसानों को समझाने में कामयाब हुए थे, लेकिन इसके 11 महीने बाद ही किसानों ने फिर से मार्च निकाला. तब पुलिस ने कई किसानों को हिरासत में ले लिया.\nकृषि कानून पर सरकार का क्या कहना है?\nप्रधानमंत्री नरेंद्र मोदी ने रविवार को मन की बात कार्यक्रम में कृषि कानून 2020 पर अपनी बात रखी. उन्होंने कहा कि नए कृषि कानून किसानों के हित में हैं. इन सुधारों से न सिर्फ किसानों के अनेक बंधन समाप्त हुए हैं, बल्कि उन्हें नए अधिकार भी मिले हैं, नए अवसर भी मिले हैं. वहीं, भाजपा के अन्य नेता विपक्ष पर किसानों को भड़काने का आरोप लगा रहे हैं. उनका कहना है कि 2019 के लोकसभा चुनाव के वक्त कांग्रेस के घोषणापत्र में कृषि कानून में संशोधन की बात कही गई थी.\nकिसानों के मुद्दे पर विपक्ष की राय क्या है?\nकिसानों के मुद्दे पर विपक्ष हमेशा से ही मोदी सरकार पर हमलावर है. राहुल गांधी यहां तक कहते आए हैं कि मोदी सरकार अरबपतियों के कर्ज माफ कर देती है, लेकिन किसान का कर्ज माफ नहीं करती है. किसानों पर पुलिस की लाठियां और आंसू गैस के गोले छोड़े जाने के बाद शनिवार को राहुल ने फिर केंद्र सरकार को निशाने पर लिया. उन्होंने कहा कि हमारा नारा तो ‘जय जवान जय किसान’ का था, लेकिन आज PM मोदी के अहंकार ने जवान को किसान के खिलाफ खड़ा कर दिया.\nEnglish Summary: Farmers Protest over Farm Act 2020 Against Modi Government\nFarm Act 2020 Farmers Mandsaur farmers protest Nasik to Mumbai protest Tamil Nadu farmers Narendra Modi Rahul Gandhi Farmers Protest


रवि शास्त्री ने किया विराट कोहली का बचाव. (फोटो साभार: Twitter/@ICC)\nपूर्व हेड कोच रवि शास्त्री ने कहा- मुझे बताइए कि कितनी टीम लगातार इतना अच्छा खेल दिखा पाई हैं. कई बड़े प्लेयर्स वर्ल्ड कप नहीं जीते हैं. गांगुली, द्रविड़, कुंबले, लक्ष्मण और रोहित शर्मा जैसे बड़े खिलाड़ी कभी विश्व कप नहीं जीते हैं.\nटीम इंडिया के पूर्व हेड कोच रवि शास्त्री और पूर्व कप्तान विराट कोहली के बीच अच्छा संबंध था और दोनों ने मिलकर भारतीय टीम को नई उचाईयों तक पहुंचाया. लेकिन अपने कार्यकाल के दौरान एक भी ICC टूर्नामेंट नहीं जीत पाने को लेकर दोनों को काफी आलोचना का भी सामना करना पड़ा है. इसी से जुड़े सवाल को लेकर अब रवि शास्त्री ने न्यूज एजेंसी ANI को जवाब दिया है.\nरवि शास्त्री ने कहा, "मुझे बताइए कि कितनी टीम लगातार इतना अच्छा खेल दिखा पाई हैं. कई बड़े प्लेयर्स वर्ल्ड कप नहीं जीते हैं. गांगुली, द्रविड़, कुंबले, लक्ष्मण और रोहित शर्मा जैसे बड़े खिलाड़ी कभी विश्व कप नहीं जीते हैं. इसका मतलब यह नहीं कि ये सभी खराब प्लेयर्स हैं. सचिन तेंदुलकर को भी वर्ल्ड कप जीतने के लिए छह वर्ल्ड कप लगे. भारत में सिर्फ दो ही वर्ल्ड कप विनिंग कप्तान हुए हैं. इसलिए वर्ल्ड कप से किसी को नहीं आंकना चाहिए."\nशास्त्री ने ये भी कहा कि वह अपने किसी खिलाड़ी के बारे में कोई भी बात मीडिया के बीच नहीं बोलेंगे. उन्होंने कहा कि मैं सबके सामने गंदगी नहीं उछालता.\nकोच रवि शास्त्री ने कप्तान कोहली के साथ अपना भी बचाव करते हुए याद दिलाया कि टीम इंडिया ने सिर्फ 2011 और 1983 में वर्ल्ड कप पर कब्जा जमाया है. इसके अलावा टीम ने 2007 में टी20 वर्ल्ड कप जीता था और अपना आखिरी ICC टूर्नामेंट 2013 में चैम्पियंस ट्रॉफी के रूप मे जीता था. याद दिला दें कि 2007 टी20 वर्ल्ड के बाद टीम इंडिया ने एमए धोनी की कप्तानी कई टी20 वर्ल्ड कप गंवाए हैं.\nबता दें कि टीम इंडिया ने विराट कोहली की कप्तनी में 2017 में चैम्पियंस ट्रॉफी का फाइनल, 2019 विश्व कप में सेमीफाइनल और 2021 टी20 वर्ल्ड कप के ग्रुप राउंड में हार का सामना किया. इसके अलावा टीम इंडिया को वर्ल्ड टेस्ट चैंपियनशिप के फाइनल में भी हार का सामना करना पड़ा है. कोहली की कप्तानी के दौरान भारतीय टीम ने अच्छा खेल दिखाया है और टेस्ट में लम्बे समय तक नंबर एक की रैंकिंग बरक़रार रखी. इसके अलावा ऑस्ट्रेलिया में टेस्ट सीरीज जीतने वाली पहली टीम बनी. टीम इंडिया ने ODI और टी20 में भी विराट की कप्तानी में अच्छा प्रदर्शन किया. हालांकि, अपनी कप्तानी में ICC टूर्नामेंट नहीं जीत पाने का मलाल उन्हें भी होगा.\nयह भी पढ़ें: केएल राहुल बने IPL इतिहास के सबसे महंगे खिलाड़ी, जानें लखनऊ-अहमदाबाद ने किसे और कितने में खरीदा


Sunday, February 09, 2014-10:47 PM\nनई दिल्ली : दिल्ली में बाटे गए तीनों एम.सी.डी. को फिर से एक करने के बारे में भाजपा विचार कर रही है। इसके लिए उसने एक कमिटी का गठन किया है। हालांकि भाजपा खुद पहले एम.सी.डी. को बांटने की बात कहती रही थी। अब खुद वह इसे एक करने की बात कह रही है।\nबीजेपी प्रदेश अध्यक्ष विजय गोयल ने बताया कि नंदकिशोर गर्ग की अध्यक्षता में समिति बनाई गई है। वह तीनों नगर निगम के फायदे और नुकसान के बारे में स्टडी करेगी। पता लगाया जाएगा कि एक से तीन होने पर लोगों को एम.सी.डी. से फायदा हो रहा है या फिर नुकसान। भाजपा का कहना है कि तीन एमसीडी बनने से अनके तरह की समस्याएं उत्पन्न होने लगी हैं।\nकिसी एमसीडी के पास रूपयों की कमी हो रही है तो किसी एम.सी.डी. में कुछ अधिकारियों के काम करने के तरीके ठीक नहीं है। इन जैसी प्रॉब्लम्स को होते देख बीजेपी चाहती है कि तीन की जगह एक ही एम.सी.डी.हो तो बेहतर है।\nप्रदेश बीजेपी में मीडिया संयोजक हरीश खुराना ने बताया कि यह मामला शनिवार को तीनों एमसीडी के काउंसलरों और अन्य कार्यकर्तओं की बुलाई गई बैठक में उठाया गया। प्रदेश बीजेपी द्वारा यह मीटिंग बुलाई गई थी। इसी में चर्चा करके समिति की गठन किया गया।\nहलांकि एमसीडी को एक करने के लिए दिल्ली सरकार और केंद्र सरकार की अनुमति की जरूरत पड़ेगी। तब कहीं जाकर तीनों एमसीडी फिर से एक हो सकेंगी।\nहवाई अड्डे पर2करोड़ रूपये से अधिक के सोने के साथ5गिरफ्तार


Lemon Tea Benefits: रोजाना लेमन टी पीने के 8 बड़े फायदे | Lemon Tea Health Benefits: 8 Big Benefits Of Drinking Lemon Tea Daily - NDTV Food Hindi\nHomeFood & Drinks Lemon Tea Benefits: रोजाना लेमन टी पीने के 8 बड़े फायदे\nLemon Tea Health Benefits: चाय पीना हममें से ज्यादातर लोगों को पसंद है. आज चाय की कई वैराइटी आपको मिल जाएंगी. उन्हीं में से एक है लेमन टी. लेमन टी जैसा कि नाम से ही पता चलता है कि नींबू से बनने वाली चाय.\nLemon Tea Benefits: लेमन टी स्वाद में अच्छी होने के साथ ही शरीर के लिए भी काफी फायदेमंद मानी जाती है.\nलेमन टी ब्लड प्रेशर में लाभदायक मानी जाती है.\nनींबू को सेहत के लिए गुणकारी माना जाता है.\nलेमन टी को सेहत के लिए फायदेमंद माना जाता है.\nLemon Tea Health Benefits: चाय पीना हममें से ज्यादातर लोगों को पसंद है. आज चाय की कई वैराइटी आपको मिल जाएंगी. उन्हीं में से एक है लेमन टी. लेमन टी जैसा कि नाम से ही पता चलता है कि नींबू से बनने वाली चाय. लेमन टी (Lemon Tea Benefits) को सेहत के लिए फायदेमंद माना जाता है. अगर आप टी लवर हैं तो लेमन टी आपके लिए अच्छा ऑप्शन हो सकता है. नींबू में सिट्रिक एसिड पाया जाता है, जो पेट को कई समस्याओं से बचाने में मदद कर सकता है. लेमन टी में एंटीऑक्सीडेंट, पोलीफीनोल और विटामिन सी जैसे तत्व पाए जाते हैं, जो शरीर को कई लाभ पहुंचाने में मदद कर सकते हैं. लेमन टी में कैलोरी न के बराबर पाई जाती है, जो वजन को कम करने में मदद कर सकती है.\nलेमन टी पीने के फायदे- Health Benefits Of Drinking Lemon Tea Daily:\nलेमन टी में फ्लेवोनोइड्स नाम का केमिकल पाया जाता है, जो धमनियों में रक्त के थक्के नहीं बनने देते जिसके कारण हार्ट अटैक के खतरे से बचा जा सकता है.\nलेमन टी में नींबू का इस्तेमाल किया जाता है, और नींबू में पोटैशियम की मात्रा पाई जाती है, जो ब्लड प्रेशर को बेहतरीन तरीके से संचालित करने में मदद कर सकता है.\nलेमन टी को स्किन के लिए लाभदायक माना जाता है. नींबू में पाए जाने वाले एंटीऑक्सीडेंट के गुण, स्किन को होने वाले नुकसान से बचाने में मदद करने का काम कर सकते हैं.\nअगर आप रोजाना लेमन टी का सेवन करते हैं तो गैस, अपच की समस्या से भी छुटकारा मिल सकता है. लेमन टी का सेवन करने से पाचन तंत्र को मजबूत बनाया जा सकता है.\nनींबू को विटामिन सी का अच्छा सोर्स माना जाता है और विटामिन सी इम्यूनिटी को बढ़ाने में मदद कर सकता है. इम्यूनिटी को मजबूत बनाने के लिए लेमन टी का सेवन कर सकते हैं.\nसर्दियों के मौसम में सर्दी-जुकाम एक आम समस्या में से एक है. सर्दी-जुकाम से राहत पाने के लिए आप लेमन टी में शहद मिलाकर पी सकते हैं.\nलेमन टी में एंटीऑक्सीडेंट गुण होते हैं. इसके साथ ही इसमें पोलीफीनोल और विटामिन सी भी होता है, जो शरीर में कैंसर सेल्स को बनने से रोकने में मदद कर सकता है.


jagran special Agras sweet Petha is old even than Taj mahal\nबटरस्कॉच, अंगूरी और संतरी, आगरा के स्वाद आपको हमेशा रहेंगे याद\nPublish Date:Wed, 06 Dec 2017 01:59 PM (IST)\nआगरा की आन और शान पेठा, यूं ही विश्वभर में प्रसिद्ध नहीं है। बिना स्वाद के एक फल में विभिन्न फ्लेवर्स का जायका मिलाकर दिया गया रूप पेठे की विशेषता और स्वाद दोनों को बढ़ा रहा है। ...\nआगरा [तनु गुप्ता]। ताजमहल का दीदार करने वाले अपने जेहन में ताज की खूबसूरती के साथ यहां की मिठास को भी साथ लेकर जाते हैं। शहर की आन और शान पेठा, यूं ही विश्वभर में प्रसिद्ध नहीं है। बिना स्वाद के एक फल में विभिन्न फ्लेवर्स का जायका मिलाकर दिया गया रूप पेठे की विशेषता और स्वाद दोनों को दिन प्रतिदिन बढ़ा रहा है। इसे पसंद करने वालों ने आगरा की इस मिठाई को ग्लोबल मिठाई बना दिया है।\nकभी खांड और केवड़े का स्वाद लिये पेठा आज 56 से भी अधिक फ्लेवर्स के कारण मिठाइयों को भी पीछे छोड़ रहा है। ग्लोबल मार्केट में बढ़ी पेठे की डिमांड के चलते आज करीब पेठे का दैनिक कारोबार दो करोड़ रुपये पहुंच चुका है। पेठे की एतिहासिकता और स्वास्थ विशेष मिठास को समझते हुए पिछले दौरे में मुख्यमंत्री योगी आदित्य नाथ ने भी पेठे के कारोबार को विश्वस्तरीय पहचान बनाने की बात कही थी।\nगोकुल चंद के प्रयास से पेठे में नई आई मिठास\nप्राचीन पेठा के स्‍वामी राजेश अग्रवाल बताते हैं कि उनके पिता गोकुल चंद गोयल ने पेठे को गुड़ की मिठास से अलग खांड की मिठास दी थी। खांड की चाशनी और केवड़ा मिलाकर पेठे का नया स्वाद उन्होंने ईजाद किया था। 1940 में नूरी दरवाजा में दुकान की स्थापना की और जन जन में केवड़ा युक्त पेठा का स्वाद प्रसिद्ध हो गया।\nमहाभारत काल से उपयोग में आता रहा है पेठा\nमहाभारत काल से आयुर्वेद में पेठे को औषधि के रूप में प्रयोग किया जाता रहा है। आयुर्वेदाचार्य मनोज वर्मा के अनुसार सदियों से लोग अम्लावित्त, रक्तविकार, वात प्रकोप, जिगर, स्त्री रोग आदि बिमारियों में इसका प्रयोग करते थे। जलने की दशा में भी पेठे से बनी दवा का प्रयोग लाभकारी होता है। कुम्हड़ा नाम के फल से पेठा बनाया जाता है। औषधीय गुणों से भरपूर होने के कारण इसे संस्कृत शब्द कूष्मांड के नाम से अनेक चिकित्सीय विधियों में प्रयोग करते हैं। पेठे की मिठाई में किसी तरह की चिकनाई का प्रयोग नहीं होता है। यह मिलावट से रहित, कम वसा वाला और भरपूर फाइबरयुक्‍त होता है।\nमिट्टी की हांडी में बिकता था अंगूरी पेठा\n1945 के बाद सफेद कुम्‍हडा को गोदकर और खांड के स्थान पर चीनी और सुगंध का प्रयोग करते हुए सूखा पेठा के साथ रसीला पेठा भी बनाया गया जिसे अंगूरी पेठा कहा जाने लगा। इसे मिट्टी की हांडी में रखकर बेचा जाता था। जिससे इसका स्वाद और बढ़ जाता था। चीनी और सुगंध के बाद पेठे में केसर और इलाइची के साथ नए प्रयोग और स्वाद शामिल हुए।\nएक- दो वैरायटी से हुईं 56 से ज्यादा वैरायटी\nसूखा पेठा, अंगूरी पेठा और केसर युक्त पेठे के स्वाद में वर्ष 2000 के बाद नई क्रांति आई। राजेश बताते हैं कि दो से चार प्रकार के पेठे की वैरायटी में नये प्रयोग करके 56 से ज्यादा पेठे के नये स्वाद शामिल किए गए। कारण बना नई पीढ़ी को परंपरागत मिठाई के स्वाद के करीब रखना और चॉकलेट, मिठाई, फास्ट फूड की रेस में पेठे की वैरायटी और क्वालिटी को आगे लाना। इसी विचार के साथ शालीमार, रसभरी, बादाम गडेली, पाइनेप्पल लड्डू, मेवावाटी, सैंडविच, शाही अंगूर, जैली, गुजिया पेठा, दिलकश पेठा, गुलाब लड्डू, पान पेठा आदि नये फ्लेवर शामिल किए गए।\nइनमें पान पेठा और गुलाब लड्डू को युवा पीढ़ी सबसे ज्यादा पसंद करती है। गुलाब लड्डू पेठे को घिसकर पेस्ट बनाकर गुलकंद और मेवा भरकर बनाया जाता है। पान पेठा सबसे महंगा बिकता है। इसकी कीमत 180 से लेकर 220 रुपये प्रति किलो तक होती है। यह पेठा सिर्फ एक या दो दिन ही रखा जा सकता है। अब मधुमेह के रोगियों के लिए भी शुगर फ्री पेठा बनने लगा है।\nमशीन ने काम किया आसान फिर भी जटिल है पेठा बनाने का काम\nजिस स्वाद को हम मिनटों में चट कर जाते हैं, पेठा का वो स्वाद जुबान पर चढ़ा रहे इसके किए खासी मेहनत लगती है। सफेद कुम्‍हडे को धोकर उसके चार टुकड़े कर लिए जाते है। बीज वाला हिस्सा और छिलकों को अलग कर जो गूदा बचता है उसे एक विशेष प्रकार की गोदनी मशीन से गोदा जाता है। दस वर्ष पहले तक पेठा गोदने का काम हाथ से किया जाता था, अब मशीन के कारण इंसानी मेहनत आधी रह गई है। गोदन प्रक्रिया के बाद पेठे के टुकड़ों को लगभग एक घंटे तक चूने के पानी में डाला जाता है।\nइसके बाद सांचों की मदद से छोटे छोटे टुकड़े काटकर 100 किलो पेठा 400 लीटर पानी से तीन बार धोया जाता है। जब यह टुकड़े पूरी तरह साफ हो जाते हैं तो इनको उबाला जाता है। उबालते समय पानी में थोड़ी सी फिटकरी डाली जाती है ताकि चूने का कोई भी अंश बाकी न रह जाए। फिर चीनी की पतली चाशनी के घोल में टुकड़ों को डालकर दो से तीन घंटे तक उबाला जाता है। अगर सूखा पेठा बनाना है तो चाशनी पूरी तरह मिल जाने पर पेठे को सुखा लिया जाता है और गीला पेठा बनाने के लिए चाशनी की निर्धारित मात्रा बचने पर पेठे को आग से उतारकर उसमें मिलाया जाता है।\nआगरा का पानी बढ़ाता है पेठे का स्वाद\nपेठे की मिठास जुबान पर आते ही एक सवाल जरूर मन में उभरता है कि आखिर पेठा सिर्फ आगरा का ही क्यों प्रसिद्ध है? ऐसा क्या है यहां जो और कहीं नहीं है? पेठा जबकि महाराष्ट्र, चेन्नई और राजस्थान के कई शहरों में भी बनता है लेकिन आगरा का पेठा देश ही नही बल्कि पूरी दुनिया में अपने स्वाद के लिये जाना जाता है। जानकारों का कहना है कि आगरा के पानी में वो तासीर है जो पेठे जैसे कसैले फल को भी स्वादिष्ट मिठाई में बदल देता है। यहां बनने वाला पेठा स्वादिष्ट और चमकीला होता है। यह 15 दिनों तक खराब भी नहीं होता। इससे इतर अन्य शहरों में पेठा बनाने का प्रयास किया गया तो न वो चमक आई और न स्वाद। दो- तीन दिन बाद ही पेठा प्राकृतिक रूप में भी बदलकर काला होने लगता है।\nहजारों लोगों की रोजी- रोटी है पेठा कारोबार\nपेठा कारोबार से करीब 50,000 से अधिक लोग जुड़े हुए हैं। आम दिनों में करीब 18 से 20 टन पेठा बनता है। इसकी खपत त्योहारों और शादियों के वक्त ज्यादा होती है। शहर के नूरी दरवाजा, गुड़ की मंडी, फुलट्टी और पेठा गली इलाके में ये काम बहुतायत में होता है।\nएक कुम्‍हडे से बनता है पांच किलो पेठा\nएक कुम्‍हडे का वजन एक किलो से 30 किलो तक होता है। सात-आठ किलो कच्चे फल से करीब पांच किलो पेठा तैयार हो जाता है। शहर में करीब 23 आढ़त व्यापारी हैं जो इस कच्चे फल की सप्लाई शहर मे करते हैं। हर सीजन मे इसकी खेती अलग इलाकों मे होती है। गर्मियों में बरेली, सांकड़ा और कार्तिक माह में कानपुर, इटावा, औरेया और मैनपुरी जिलों मे इसकी खेती की जाती है। शहर में प्रतिदिन लगभग एक कारखाने में डेढ़ कुंतल पेठा बनाने के लिये करीब 100 किलो चीनी, 1200 लीटर पानी की खपत होती है। सीजन के हिसाब से यह डिमांड घ्‍ाटती-बढती भी रहती है।\nताज के कारीगर खाते थे पेठा\nपुरानी कहानियों के अनुसार 17 वीं शताब्दी में ताजमहल के निर्माण के दौरान मजदूरों और कारीगरों को पेठा खिलाया जाता था, जिससे उन्हें भरपूर ऊर्जा मिलती थी और वे स्फूर्ति से अपना काम करते थे।\nऑनलाइन हुई अब पेठे की डिमांड\nशहर के कई प्रसिद्ध पेठा विक्रेताओं ने अपने ब्रांड की वेबसाइट बना रखी है। कई दूसरी वेबसाइट के माध्यम से अपने ब्रांड को प्रमोट कर रहे हैं। ट्रांसपोर्ट के अलावा अब पेठा भारतीय मिठाई के रूप में देश दुनिया में बिक रहा है।\nपेठे की मिठास संग दालमोंठ की चटकारा\nमीठे का स्वाद नमक बिना अधूरा है, यह सोचकर ही दशकों पहले गोकुल चंद गोयल ने पेठे के साथ दालमोंठ नमकीन की भी शुरूआत कर दी थी। औषधीय गुणों से भरपूर पेठे के साथ 14 औषधीय मसालों से बनी दालमोंठ उन्होंने बनानी शुरू की। बेसन के सेव और काली मसूर की दाल में काली मिर्च, बड़ी- छोटी पीपल, धनिया, सौंठ, काला नमक, समुंद्री नमक, बड़ी इलायची आदि मसालों से बनी दालमोंठ पेठे के साथ विशेष डिमांड में रहती है।\nपेठे की वेराइटी तय करती है भाव\nसूखा पेठा, 100 रुपये किलो\nकेसर पेठा, 130\nकेसर अंगूरी पेठा, 140\nकोकोनट पेठा, 160\nरसभरी पेठा, 200\nशालीमार पेठा, 200\nमेवबाटी पेठा, 240\nपान पेठा 12 पीस 130 रुपये के\nचॉकलेट पेठा, 240\nसंतरा पेठा, 240\nशाही अंगूरी पेठा, 340\nबटरस्कॉच बर्फी, 220\nजैली पेठा, 360


Motivational Hindi Stories Archives - Page2of 8 - Aapki Safalta\nMarch 24, 2019 By Amul Sharma 20 Comments\nचुनौती का सामना करना सिखाती एक प्रेरणादायक कहानी Inspirational Hindi Story With Moral बहुत समय पहले की बात है.....एक गांव में श्याम नाम का लड़का रहता था। वह पेशे से कुम्हार था....उसके द्वारा बनाये गए मिट्टी के बर्तनों की चर्चा चारों तरफ थी। लोग दूर-दूर से उसकी इस कला को देखने आते थे। श्याम जितने सुन्दर बर्तन बनाता था ठीक उसी प्रकार उसकी सोच भी औरो के प्रति थी।.....कहने का … [Read more...]\nSeptember 29, 2018 By Amul Sharma 12 Comments\nसमस्या की जड़ | Moral Story In Hindi\nSeptember 21, 2018 By Amul Sharma5Comments\nकिसी समस्या को हल करने के लिए प्रेरक कहानी Motivational Story In Hindi रोहन कल कॉलेज से अपने घर आया तो उसने अपने घर के बाहर लगे उस पेड़ को देखा जो काफी समय से उसके घर के बाहर बड़ा हो रहा था। उसने देखा कि अब उस पेड़ की टहनियां उसके घर के दरवाजे तक आ पहुँची हैं जिसके कारण घर के अंदर जाने में परेशानी हो रही है। रोहन ने दरवाजे पर पहुंची टहनियों के कुछ पत्ते तोड़ दिए। लेकिन एक हफ्ते … [Read more...]\nसच्चा प्यार | Story On True Love In Hindi\nAugust 19, 2018 By Amul Sharma 12 Comments\nBest Story On True Love In Hindi एक मिडिल क्लास परिवार का लड़का जिसका नाम माधव था, एक कॉलेज में पढाई कर रहा था। बचपन में एक कार दुर्घटना में उसके माँ-बाप की मृत्यु हो जाती है। वह अपने मामा के पास रहता था। माधव पढ़ाई में होशियार था, साथ ही दिमाग से भी बहुत तेज था। उसके सभी टीचर उसे बहुत पसंद करते थे। उन सबका मानना था कि एक दिन यह लड़का अपने जीवन मे कुछ अच्छा करेगा। कुछ समय … [Read more...]\nआगे बढ़ो, रास्ते मिल जायेंगे Story For Students And Teachers\nJune 11, 2018 By Amul Sharma 26 Comments\nMoral Story For Students And Teachers एक स्कूल में उन्नति नाम की एक लड़की थी। पढ़ाई में होशियार थी और दिमाग इतनी तेज था कि फट से हर सवाल का तुरंत जवाब देती थी। लेकिन उसकी घर की हालत उतनी ठीक नही था। उसके माता-पिता मजदूरी करते थे। उन्नति के माता-पिता उसे प्यार से लाडो कहते थे। उन्नति अपने घर की हालत और अपने माता-पिता के संघर्षों को अच्छे से महसूस करती थी। छोटी लड़की और उसके … [Read more...]\nMay 30, 2018 By Amul Sharma 10 Comments\nMotivational Story On Patience and Opportunity बहुत पुरानी बात है, किसी गांव में एक कुम्हार रहता था। वह बहुत अच्छे और सुन्दर मिट्टी के बर्तन बनाता था। शीत ऋतु चल रही थी। एक बार बर्तन बनाते समय उसने चार घड़े बनाये। वह घड़े बहुत सुन्दर और बड़े थे। इतना सुन्दर और बड़ा होने के बाद भी कुम्हार के सभी तरह के बर्तन तो बिक रहे थे लेकिन उन चार घड़ों का कोई खरीददार ही नहीं मिल रहा … [Read more...]\nPositive Thinking Vs Negative Thinking | Hindi Story\nMay 21, 2018 By Amul Sharma 11 Comments\nप्रत्येक व्यक्ति के जीवन की परिस्थितियां (Life circumstances) एक जैसी नहीं होती, कोई अच्छी और सकारात्मक परिस्थितियों (Good and positive conditions) में पला बढ़ा होता है तो किसी का खराब और नकारात्मक परिस्थितियों (Bad and negative situations) में पालन पोषण हुआ होता है। लेकिन जीवन को किस दिशा में ले जाना है यह कौन तय करता है? जीवन की परिस्थितियां? या आपकी सकारात्मक सोच? … [Read more...]


गरबा प्रेमियों के लिए अच्छी खबर है: सरकार ने आयोजन की इजाजत दी, 400 लोग एकत्रित होकर खेल सकेंगे गरबा - Clipper28 Digital Media\nगरबा प्रेमियों के लिए अच्छी खबर है: सरकार ने आयोजन की इजाजत दी, 400 लोग एकत्रित होकर खेल सकेंगे गरबा\nअहमदाबाद कोरोना वायरस से संक्रमण के मामलों में आई कमी के बीच गुजरात के गरबा प्रेमियों के लिए अच्छी खबर है. गुजरात सरकार ने गरबा के आयोजन की इजाजत दे दी है. गरबा का आयोजन होगा, हालांकि ये उतने बड़े स्तर पर नहीं होगा जैसे पहले होता आया है. सरकार की ओर से जारी आदेश के मुताबिक एक जगह 400 लोग एकत्रित होकर गरबा खेल सकेंगे. अब गरबा प्रेमी भी तैयारी में जुट गए हैं.\nअहमदाबाद में गरबा के चनिया चोली और केडिया के साथ तैयार ये युवा अब गरबा को लेकर तैयारी में जुट गए हैं. दरअसल, कोरोना के चलते नवरात्रि नहीं हो रही थी. इस साल कोरोना वायरस से संक्रमण के मामलों में आई कटौती को देखते हुए सरकार ने गाइडलाइंस जारी कर दी हैं. सरकार की ओर से जारी गाइडलाइंस के मुताबिक बड़े पैमाने पर आयोजन नहीं हो पाएगा लेकिन जो गरबा खेलना चाहते हैं, उनके लिए सोसाइटी में गरबा का आयोजन किया जा सकता है. इसमें कोरोना गाइडलाइंस का पालन करते हुए अधिकतम 400 लोगों को शामिल होने की इजाजत होगी.\nगाइडलाइंस का करना होगा पालन सरकार की ओर से गरबा को लेकर गाइडलाइंस जारी किए जाने के बाद गरबा प्रेमियों में उत्साह है. गरबा प्रेमी अब गरबा की तैयारी में जुट गए हैं. गरबा प्रेमियों ने अपना चनिया चोली और केडिया भी तैयार कर दिया हैं. साथ ही गरबा में मैचिंग मास्क लगाने की भी तैयारी है. 400 लोगों से ज्यादा लोग गरबा में एकत्रित नहीं हो सकते. नवरात्रि के लिए नाइट कर्फ्यू की टाइमिंग में भी सरकार ने बदलाव किया है. एक घंटे की ढील दी गई है. गरबा की तैयारी में जुटे लोग नवरात्रि के दौरान नाइट कर्फ्यू 12 बजे रात से सुबह6बजे तक लागू रहेगी. अभी नाइट कर्फ्यू 11 से6बजे तक लागू रहता है. इसके अलावा गरबा वेन्यू पर जाने के लिए वैक्सीन की दोनों डोज का लगा होना भी जरूरी है.


चार धाम देवस्थानम एक्ट पर आज से अंतिम सुनवाई... अदालत तय करेगी किसके पास रहेगी मंदिरों की व्यवस्था | nainital - News in Hindi - हिंदी न्यूज़, समाचार, लेटेस्ट-ब्रेकिंग न्यूज़ इन हिंदी\nचार धाम देवस्थानम एक्ट पर आज से अंतिम सुनवाई... अदालत तय करेगी किसके पास रहेगी मंदिरों की व्यवस्था\nइस साल सीमित मात्रा में शुरु हुई चार धाम यात्रा का संचालन अब चार धाम देवस्थानम बोर्ड ही कर रहा है.\nPIL में कहा गया है कि सरकार को मन्दिर चलाने का कोई अधिकार नहीं है मन्दिर को भक्त या फिर उनके लोग ही चला सकते हैं.\nLast Updated: June 29, 2020, 10:05 AM IST\nनैनीताल. बदरीनाथ, केदारनाथ, गंगोत्री और यमुनोत्री समेत उत्तराखंड के 51 मंदिरों को नियंत्रित करने के लिए बनाए गए चारधाम देवस्थानम एक्ट पर आज से हाईकोर्ट फ़ाइनल सुनवाई करेगा. हाईकोर्ट की चीफ़ जस्टिस रमेश रंगनाथन व जस्टिस रमेश चन्द्र खुल्बे की कोर्ट इस मामले पर फाइनल हियरिंग कर रही है. हालांकि केदारनाथ के तीर्थ पुरोहितों ने भी इस मामले में याचिका दाखिल कर दी है और कोर्ट इस पर भी सुनवाई करेगा. बता दें कि तीर्थ पुरोहितों और हक-हकूकधारियों के लगातार विरोध के बावजूद सरकार ने पिछले साल नवंबर-दिसंबर में यह कानून बनाया था.\nसरकार को मंदिर चलाने का अधिकार नहीं\nभाजपा नेता सुब्रमण्यम स्वामी ने इसे हाईकोर्ट में चुनौती दी है लेकिन कोरोना वायरस के चलते इस मामले पर सुनवाई नहीं हो सकी और सीमित मात्रा में शुरु हुई चार धाम यात्रा का संचालन अब चार धाम देवस्थानम बोर्ड ही कर रहा है.\nहाईकोर्ट में सरकार के एक्ट को चुनौती देते हुए भाजपा नेता सुब्रमण्यम स्वामी ने कहा है कि राज्य सरकार का कानून असंवैधानिक है और सुप्रीम कोर्ट के 2014 के आदेश का उल्लंघन भी करता है. याचिका में कहा गया है कि सरकार को मन्दिर चलाने का कोई अधिकार नहीं है मन्दिर को भक्त या फिर उनके लोग ही चला सकते हैं लिहाजा सरकार के एक्ट को निरस्त किया जाए.\nएक्ट एकदम सही\nराज्य सरकार ने कोर्ट में दाखिल अपने जवाब में कहा गया कि सरकार का एक्ट एकदम सही है और वह किसी के अधिकारों को कोई हनन नहीं करता है.\nइस मामले में देहरादून की रुलक संस्था ने भी प्रार्थना पत्र दाखिल किया है और सरकार के एक्ट का समर्थन किया है. इस पत्र में कहा गया है कि सरकार का एक्ट हिन्दू धार्मिक भावनाओं का हनन नहीं करता और संविधान के अनुच्छेद 14 का भी उलंघन नहीं करता है.\nश्री केदार सभा केदारनाथ के तीर्थ पुरोहितों ने भी इस मामले में याचिका दाखिल की है याचिका में अध्यक्ष व उपाध्यक्ष समेत अधिकारियों को बोर्ड़ में स्थान देने को चुनौती दी है. याचिका में कहा गया है कि तीर्थ पुरोहितों के हक हकूकों को सुरक्षित करे बगैर एक्ट बनाया गया है जो असंवैधानिक है.